বিষয়শ্রেণী:উইকিপিডিয়া প্রশাসক হওয়ার পুরোনো আবেদন বিষয়শ্রেণী:উইকিপিডিয়া প্রশাসক হওয়ার ব্যর্থ আবেদননিচের আলোচনাটি প্রশাসকত্বের একটি ব্যর্থ আবেদন হিসেবে সংগৃহীত হয়েছে। অনুগ্রহপূর্বক এটি পরিবর্তন করবেন না।  সমর্থন — ২০; বিরোধিতা — ১১; নিরপেক্ষ — ০।  প্রশাসকত্বের আবেদন ব্যর্থ হিসেবে সমাপ্ত। — তানভির • ০৮:১৮, ২৬ সেপ্টেম্বর ২০১৯ (ইউটিসি)  ব্যুরোক্র্যাট নোট: এই মনোনয়নে আমার মতে প্রশাকত্বের আবেদনে মত প্রকাশ (সমর্থন, বিরোধিতা, নিরপেক্ষতা) করার ক্ষেত্রে সাধারণ ব্যবহারকারীদের কি কি বিষয় বিবেচনা করা প্রয়োজন ও কি কি বিষয় খুব একটা গুরুত্বপূর্ণ নয় তা নিয়ে একটি দিকনির্দেশিকা তৈরির করা দরকার। এতে আলোচনাটি আরও গঠনমূলক হতে সাহায্য করবে। তবে অবশ্যই প্রত্যেকে তাদের মত স্বাধীনভাবে প্রকাশ করতে পারবেন তা ব্যাখ্যা বা যুক্তি সহকারে হতে পারে বা নাও হতে পারে। এই আলোচনায় ব্যুরোক্র‍্যাট হিসেবে আমার ভোট দেওয়া নিয়ে প্রশ্ন উঠেছে যা আগে হয়নি। যদিও ব্যুরোক্র্যাট চাইলে ভোট দিতে পারেন, কিন্তু তারপরেও সম্প্রদায় যদি এই বিষয়ে আপত্তি প্রকাশ করে তবে তা নিয়ে আলোচনা করা যায়। উল্লেখ্য বাংলা উইকিপিডিয়া প্রশাসক নির্বাচিত হতে হলে কমপক্ষে ৭৫% সমর্থন পেতে হয়, যা মাসুম ভাইয়ের এই আবেদনের ক্ষেত্রে বেশ কম (৬২.৫%)। সুতরাং এখানে আমার ভোট খুব একটা প্রভাব ফেলেছে বলে আমি মনে করি না। তাছাড়া আরও বেশ কিছু অভিজ্ঞ ব্যবহারকারী এই আবেদনে স্ব স্ব যুক্তিতে বিরোধিতা করেছেন যা অন্য ব্যবহারকারীদের মতামতে প্রভাব ফেলতে পারে। তবে বিষয়টি নেতিবাচক হিসেবে নেওয়া উচিত হবে না কারণ এই আবেদনের উদ্দেশ্য হচ্ছে যুক্তিপূর্ণ আলোচনার মাধ্যমে সিদ্ধান্ত গ্রহণ। অনেকের মতে আমিও তাই মনে করি আবেদনটি  ব্যর্থ হলেও এটি বাংলা উইকিপিডিয়ার বর্তমান সময়ের একটি গুরুত্বপূর্ণ আবেদন। — তানভির • ০৮:১৮, ২৬ সেপ্টেম্বর ২০১৯ (ইউটিসি) __NOTOC__  Masum Ibn Musa   <span class="plainlinks">[ এই প্রার্থীর সম্পর্কে আপনার মতামত জানান]</span> (২০/১১/০); শেষ হয়েছে: ‍‍২৬ সেপ্টেম্বর ২০১৯ ০৩:৩৫ (ইউটিসি)   মনোনয়ন   ২০০৮ সাল থেকে প্রাথমিকভাবে ইংরেজি উইকিপিডিয়াতে কাজের মাধ্যমে উইকিতে আগমন করলেও বাংলা উইকিপিডিয়ার একজন নিয়মিত ব্যবহারকারী হিসেবে ২০১৩ সাল থেকে কাজ করে আসছি। উইকিমিডিয়ার অন্যান্য প্রকল্প; যেমন: ইংরেজি, কমন্স, উইকিডাটাসহ বিভিন্ন প্রকল্পেও আমি কাজ করে থাকি। বাংলা উইকিপিডিয়ায় আমার নিবন্ধ সংখ্যা ১৬৫০+ এবং সম্পাদনা সংখ্যা ৪৩০০০+। আর, আমার বৈশ্বিক সম্পাদনা সংখ্যা প্রায় ৮৫,৭০০+। আমার নির্দিষ্ট কোনো ক্ষেত্র নেই তাই সকল বিষয় নিয়ে লেখালেখি করে থাকি। উইকিপিডিয়ায় নিয়মিত নিবন্ধ তৈরীর পাশাপাশি পুরাতন নিবন্ধসমূহের মানোন্নয়ন, ধ্বংসপ্রবণতা রোধ, নিরপেক্ষতা যাচাই, নতুন ব্যবহারকারীদের সহায়তা প্রদানের মাধ্যমে উৎসাহ প্রদানের কাজ করে থাকি। এছাড়াও আমি উইকিপ্রকল্প ক্রিকেট, উইকিপ্রকল্প ইসলাম, উইকিপ্রকল্প চলচ্চিত্রের অন্যতম অবদানকারীসহ জেলার নিবন্ধ এবং বিষয়শ্রেণী, টেমপ্লেট, প্রবেশদ্বার পাতাসমূহেও অবদান রেখেছি। আমি খুলনা উইকিপিডিয়া সম্প্রদায়ের প্রতিষ্ঠাতা এবং সমন্বয়ক হিসেবে দায়িত্ব পালন করে আসছি ২০১৬ সাল থেকে। অনলাইনের পাশাপাশি আমি উইকিমিডিয়া প্রকল্পসমূহের বিভিন্ন অফলাইন কর্মকাণ্ডেও জড়িত। আমার পূর্বের অধিকার স্বয়ংক্রিয় পরীক্ষক, ফাইল স্থানান্তরকারী, নিরীক্ষক, রোলব্যাকারের যথাযথ ব্যবহার করেছি। বাংলা উইকিপিডিয়ার পরিধি ক্রমেই বাড়ছে এবং সেই সাথে এর ব্যবহারকারীর সংখ্যাও বাড়ছে, সুতরাং প্রশাসক অধিকারটি পেলে আমার কাজের ধারা আরো গতিশীল হবে বলে মনে করছি। ‍‍  প্রশাসক সরঞ্জাম ব্যবহার করে আমি ধ্বংসপ্রবণতা রোধ, অনুরোধকৃত পাতা অপসারণ, কপিরাইট বিতর্কিত চিত্র অপসারণ, বাতিলকৃত কপিরাইট বিষয়ের সংস্করণ অপসারণ, বাতিলকৃত কপিরাইট কন্টেন্টের সংস্করণগুলো অপসারণ, উন্নয়ন প্রয়োজন কিন্তু সংরক্ষিত রয়েছে এমন পাতাগুলোর মানোন্নয়ন, অনুরোধকৃত অপ্রয়োজনীয় পাতা অপসারণ এবং অন্যান্য ব্যবহারকারীদের অনুরোধগুলোও নিয়মিতভাবে সমাধান করার চেষ্টা করবো প্রশাসক হিসেবে। — মাসুম ইবনে মুসা  কথোপকথন ০৩:৩৫, ১৯ সেপ্টেম্বর ২০১৯ (ইউটিসি)   আবেদনকারীর প্রতি প্রশ্ন   প্রিয় প্রার্থী, আবেদনের জন্য আপনাকে ধন্যবাদ। দয়া করে নিচের মৌলিক প্রশ্নগুলির উত্তর দিন:১. আপনি কি প্রকারের ও কেন প্রশাসকত্বের কাজ করতে আগ্রহী?উ: প্রশাসক হিসেবে বাংলা উইকিপিডিয়ায় ধ্বংসপ্রবণতা রোধ, অনুরোধকৃত পাতা অপসারণ, কপিরাইট বিতর্কিত চিত্র অপসারণ, বাতিলকৃত কপিরাইট বিষয়ের সংস্করণ অপসারণ, বাতিলকৃত কপিরাইট কন্টেন্টের সংস্করণগুলো অপসারণ, উন্নয়ন প্রয়োজন কিন্তু সংরক্ষিত রয়েছে এমন পাতাগুলোর মানোন্নয়ন, অনুরোধকৃত অপ্রয়োজনীয় পাতা অপসারণ এবং অন্যান্য ব্যবহারকরীদের অনুরোধগুলোও নিয়মিতভাবে সমাধান করতে চাই। ২. বাংলা উইকিপিডিয়াতে আপনার সর্বশ্রেষ্ঠ অবদান কি এবং কেন?উ: বাংলা উইকিপিডিয়াতে আমি এখনও পর্যন্ত ১৬৫০+ নিবন্ধ তৈরি করেছি বিভিন্ন বিষয়ের উপর। তবে এর মধ্যে থেকে উল্লেখযোগ্য কিছু নিবন্ধ হচ্ছে: ক্রাইস্টচার্চ মসজিদ হামলা, দিলীপ কুমার, মনির খান, বিনোদন ও গণমাধ্যমে মুসলমানদের তালিকা, আজিজ আহমেদ, ২০১৮ আইসিসি মহিলা বিশ্ব টুয়েন্টি২০, শবনম ফারিয়া, মেহেদী হাসান, সালমান খান অভিনীত চলচ্চিত্রের তালিকা, ২০১৬ আইসিসি অনূর্ধ্ব-১৯ ক্রিকেট বিশ্বকাপ, মুস্তাফিজুর রহমান, ইসলামে ধর্মান্তরিত ব্যক্তিদের তালিকা, মুমতাজ (অভিনেত্রী), ফরিদা জালাল, ঝুলন গোস্বামী, তাবু (অভিনেত্রী), ইমরান খান (ভারতীয় অভিনেতা), আনুশকা শর্মা, ইউনুস খান, সনু নিগম, আহমেদ দিদাত। এছাড়াও ৪৭৮টি চিত্র, ১১৬৪টি ফাইল স্থানান্তর, ৪৪৬টি কমন্স চিত্রে অবদান রয়েছে।    আবেদনকারীর প্রতি NahalAhmed-এর প্রশ্ন ৩. আপনার মতে উইকিপিডিয়ায় সর্বাধিক গুরুত্বপূর্ণ নীতিটি কী এবং কেন??উ: আপনার প্রশ্নের জন্য ধন্যবাদ NahalAhmed। আসলে উইকিপিডিয়ার সকল শাখা এবং সকল বিষয়ই গুরুত্বপূর্ণ কিন্তু আমার দৃষ্টিতে উইকিপিডিয়ায় সর্বাধিক গুরুত্বপূর্ণ নীতিটি হচ্ছে উইকিপিডিয়া:উল্লেখযোগ্যতা। কারণ উইকিপিডিয়া:উল্লেখযোগ্যতা ছাড়া যেমন নিবন্ধ তৈরী করা যায়না তেমনি এটি ছাড়া কোন নিবন্ধ প্রতিষ্ঠাও করা যায়না। এছাড়াও আমি উইকিপিডিয়া:যাচাইযোগ্যতা এবং সাধারণ জ্ঞান বিচারকেও প্রাধান্য দিয়ে থাকি। — মাসুম ইবনে মুসা  কথোপকথন ১৭:২৪, ১৯ সেপ্টেম্বর ২০১৯ (ইউটিসি)   আবেদনকারীর প্রতি আফতাবুজ্জামানের প্রশ্ন ৪. কে কোন উইকিতে কত অবদান রাখল তা যদিও নিজস্ব বিষয় কিন্তু যেহেতু এটা প্রশাসকত্বের আবেদন ও বাংলা উইকির অপ্রতুল লোকবল পরিস্থিতি বিবেচনায় প্রশ্নটি: বাংলা উইকিতে আপনি ৪৩ হাজার অবদান রেখেছেন, একই সাথে দেখতে পাচ্ছি আপনি ইংরেজি উইকিতে ৩২ হাজার অবদান রেখেছেন। যার অর্থ আপনি আপনার সময় ভাগ করে দুই উইকিতে দিয়েছেন। কিন্তু একজন বাংলা উইকির প্রশাসকের কাছ থেকে আশা করব যে তিনি বাংলা উইকির উন্নতিতে চিন্তা করবেন ও তার উইকিতে দেয়া সময়ের ৮০-৯০% সময় বাংলা উইকির পিছনে ব্যয় করবেন। আপনি বর্তমানে যদিও ইংরেজিতে অবরুদ্ধ, তবে যদি ভবিষ্যৎে বাধামুক্ত হন তবে কি আপনি অতীতের মত একই সময় অন্য উইকির পিছনে ব্যয় করবেন? আপনার সময়ের কতটুকুইবা বাংলা উইকির পিছনে দিবেন? (আমি সৎ উত্তর চাই, আমাকে খুশি করতে নয়) --আফতাবুজ্জামান (আলাপ) ১৯:৩০, ১৯ সেপ্টেম্বর ২০১৯ (ইউটিসি)উ: উইকিতে মূলতঃ আমরা ভাললাগা থেকেই কাজ করে থাকি। তবে ইংরেজী উইকিতে প্রথমে নিবন্ধ তৈরী করার পরে ঐটা বাংলায় অনুবাদ করে কাজ করার জন্যই মুলত ৪৩ হাজার আর ৩২ হাজার হয়েছে। ইংরেজী উইকিতে টুলস এর ব্যবহারটা একটু সহজ মনে হয় এজন্যই মূলত আগে ইংরেজী নিবন্ধ তৈরী করা হয়ে থাকে। এছাড়াও নিবন্ধ সম্প্রসারণ এবং কোন সমস্যা থাকলে সমাধান করেই বাংলাতে তৈরী করলে নিবন্ধটি আরো সজ্জিত হয়। তবে মাতৃভাষা হিসেবে বাংলা ভাষার উইকিপিডিয়ার টানটা অন্যরকম, যেমনটিঃ নিবন্ধ তৈরীর ক্ষেত্রে প্রযোজ্য ভিন্নতা প্রযোজ্য (ইংরেজী: ৩০০+ বাংলা: ১৬০০+)। বাংলা উইকির উন্নতিতেকল্পে ভবিষ্যতে আরো সময় দিতে পারব বলে আশা করছি, ইংরেজী উইকিপিডিয়ার অবরুদ্ধ খুলে দেওয়া হলেও এমনটি ইচ্ছা নাই যে, আগের মত ইংরেজী উইকিতে বেশী সময় দিব। তবে এখন থেকে বাংলা উইকিপিডিয়ার পিছনে একটু বেশী সময় ব্যয় করার চেষ্টা করব। — মাসুম ইবনে মুসা  কথোপকথন ০২:৩২, ২০ সেপ্টেম্বর ২০১৯ (ইউটিসি)৫. প্রশাসক মানে আপনি অতিরিক্ত দায়িত্ব নিতে যাচ্ছেন যার জন্য আপনাকে আরো সময় বাংলা উইকিতে দিতে হবে। আপনি কী মনে করেন আপনি প্রশাসকের দায়িত্বের পাশাপাশি নিয়মিত সম্পাদনা (যেমন নিবন্ধ তৈরি) করা চালিয়ে যেতে পারবেন? --আফতাবুজ্জামান (আলাপ) ১৯:৩০, ১৯ সেপ্টেম্বর ২০১৯ (ইউটিসি)উ: প্রশাসক মানেই অতিরিক্ত দায়িত্ব, যার ফলে প্রশাসকত্বের অতিরিক্ত টুলস ব্যবহার করার জন্য আমার কাজের গতি আরো বেড়ে যাবে সুতরাং আমাকে আরো বেশী সময় এখানে দিতে হবে। প্রশাসকত্বের অধিকার পাওয়ার ফলে আমি মূলত ধ্বংসপ্রবণতা রোধ, অনুরোধকৃত পাতা অপসারণ, কপিরাইট বিতর্কিত চিত্র অপসারণ, বাতিলকৃত কপিরাইট বিষয়ের সংস্করণ অপসারণ, বাতিলকৃত কপিরাইট কন্টেন্টের সংস্করণগুলো অপসারণ, উন্নয়ন প্রয়োজন কিন্তু সংরক্ষিত রয়েছে এমন পাতাগুলোর মানোন্নয়ন, অনুরোধকৃত অপ্রয়োজনীয় পাতা অপসারণ এবং অন্যান্য ব্যবহারকরীদের অনুরোধগুলোও নিয়মিতভাবে সমাধান ইত্যাদি কাজগুলিতে বেশী মনোযোগী হতে চাই। নতুন নিবন্ধ তৈরী করার একটা নেশার মত তাই প্রশাসকের দায়িত্বের পাশাপাশি নিয়মিতভাবে নতুন নিবন্ধ তৈরীতো করবোই। — মাসুম ইবনে মুসা  কথোপকথন ০৩:০৮, ২০ সেপ্টেম্বর ২০১৯ (ইউটিসি)৬. নতুনদের সাথে আপনি কীভাবে অগ্রসর হবেন? তাঁদের যথাসাধ্য বুঝাবেন না তাঁদের ২-৩ বার বলার পরেও না শুনলে কঠোরে যাবেন? --আফতাবুজ্জামান (আলাপ) ১৯:৩০, ১৯ সেপ্টেম্বর ২০১৯ (ইউটিসি)উ: আমিও একদিন নতুন ছিলাম সুতরাং নতুনরাইতো ভূল করতেই পারে তবে আমি অতীতে কখনোই নতুনদের সাথে কঠোর হইনি আমার সাধ্যের ভিতরে যতটুকু সাহায্য করার দরকার ছিল তাদের সাহায্য করেছি। আর সুদুর ভবিষ্যতেই একই ধারা অব্যাহত রাখতে চাই। একাধিকবার বলার পরে না শুনলে তাকে নোটিশের মাধ্যমে তার ভূলগুলো সম্পর্কে অবগত করাতে চাই, তাই বলে তাকে ব্লক করে নয়! কারণ মানুষ ভূল ত্রুটির উর্দ্ধে নয়, একদিন উইকির নীতিমালা ঠিকই শিখে যাবে। — মাসুম ইবনে মুসা  কথোপকথন ০৩:০৮, ২০ সেপ্টেম্বর ২০১৯ (ইউটিসি)   আবেদনকারীর প্রতি রুহান-এর প্রশ্ন ৭. আপনার কাছে বাংলা উইকিপিডিয়ার মূল দূর্বলতা কোনটি মনে হয়? আর প্রশাসক হবার পরে তা দূর করতে কিভাবে ভূমিকা রাখবেন? বর্তমানে কোন নির্দিষ্ট ক্ষেত্র না থাকলেও ভবিষ্যতে কোন ক্ষেত্রে অবদান রাখতে চান? — '''Wiki Ruhan''' (আলাপ) ০৫:৫১, ২০ সেপ্টেম্বর ২০১৯ (ইউটিসি)উ: আমার কাছে বাংলা উইকিপিডিয়ার বেশ কয়েকটি দূর্বলতা রয়েছে, এর মধ্যে উল্লেখযোগ্য হচ্ছে (১) বাংলা উইকিপিডিয়ার নিয়মিত অবদানকারী সংখ্যা খুবই কম (২) অসম্পূর্ণ নিবন্ধ তৈরী/মানোন্নয়ন না করা (৩) নতুন ব্যবহারকারীরা উৎসাহ না পেয়ে হারিয়ে যা্ওয়া ইত্যাদি মনে হয়। খুলনা উইকিপিডিয়া সম্প্রদায়ের সভাপতি এবং সমন্বয়ক হিসেবে কাজ করছি, সুতরাং প্রাশাসক হওয়ার পরে বিভিন্ন স্কুল/কলেজ শিক্ষার্থীদের নিয়ে বিভিন্ন ওয়ার্কশপ/মিটাপ করতে চাই, যার ফলে সম্পাদকের সংখ্যা আরো বাড়তে পারে। আমার মূলত নির্দিষ্ট কোন সীমা বা ক্ষেত্র নাই, অনলাইন এবং অফলাইন সকল ক্ষেত্রেই অবদান রেখেই চলেছি। ভবিষ্যতে উইকিপিডিয়ার সকল শাখাই বিচরণ করতে চাই। — মাসুম ইবনে মুসা  কথোপকথন ১০:৫৩, ২০ সেপ্টেম্বর ২০১৯ (ইউটিসি)   আবেদনকারীর প্রতি -এর প্রশ্ন ৮. বাংলা উইকিপিডিয়ায় আপনার সবচেয়ে খারাপ অবদান বলতে আপনি কোনটি মনে করেন?উ: আসলে নিজেই কিছুটা অবাক হচ্ছি যে, বাংলা উইকিপিডিয়ায় সবচেয়ে খারাপ অবদান বলতে আসলে কি বোঝাতে চেয়েছেন? একটু পরিস্কার করে বললে উত্তর দিতে সহজ হবে।  — মাসুম ইবনে মুসা  কথোপকথন ১৬:৫৪, ২০ সেপ্টেম্বর ২০১৯ (ইউটিসি)  খারাপ বলতে, এমন বিশেষ কোনো নিবন্ধ বা সম্পাদনার কথা কনফেস করতে বলছি যা পরবর্তীতে আপনার মনে হয়েছে যে, এই সম্পাদনটা বা এই নিবন্ধটা তৈরি করা অনুচিত ছিল।--S. M. Nazmus Shakib (আলাপ) ১৮:৪৮, ২০ সেপ্টেম্বর ২০১৯ (ইউটিসি)  আমার এরকম কোন নিবন্ধ নাই। — মাসুম ইবনে মুসা  কথোপকথন ০৮:৪১, ২৩ সেপ্টেম্বর ২০১৯ (ইউটিসি)৯. বাংলা উইকিপিডিয়া যদিও মানে প্রথম সারির উইকিপিডিয়াগুলোর একটা বলে আমার মনে হয়, তবুও মনে করি এটা আরো ভালো হতে পারত। যাই হোক, প্রশ্নে আসি। বাংলা উইকিপিডিয়ায় মেয়াদোত্তীর্ণ নিবন্ধ ভালো নিবন্ধের তালিকায় থাকে। আবার, এদিকে প্রায় এক যুগ আগে ভালো নিবন্ধের পর্যালোচনায় দেওয়া নিবন্ধ পর্যালোচিত হয় না। আবার, আজাকি ঠিকমত আপডেট হয় না। মেয়াদোত্তীর্ণ তথ্যের নজিরও দেখা যায়। এমন সিরিয়াস সমস্যাগুলো দূর করতে আপনি কি পদক্ষেপ গ্রহণ করবেন?উ: আসলে সত্যি বলতে বাংলা উইকি আকার, বিষয়বস্তু, স্বেচ্ছাসেবক বিবেচনায় এখনো প্রথম সারিতে আসতে পারেনি। স্বেচ্ছাসেবক অভাবের কারণে প্রচুর জিনিস পড়ে আছে, মেয়াদোত্তীর্ণ হয়ে আছে। আমার একার পক্ষে সব সমাধান করা যদিও কঠিন কিন্তু আমি চেষ্টা করব এগুলির উন্নতি ঘঠাতে। আমার দৃষ্টিতে আমাদের সকলের সমন্বিত প্রচেষ্টার মাধ্যমে এসব সমস্যাগুলিকে সমাধান করা সম্ভব বলে মনে করি। — মাসুম ইবনে মুসা  কথোপকথন ১৬:৫৪, ২০ সেপ্টেম্বর ২০১৯ (ইউটিসি)১০. বাংলা উইকিপিডিয়ায় আপনি নিঃসন্দেহে অনেক নিবন্ধ তৈরি করেছেন। তবুও একটা প্রশ্ন, বাংলায় নাই এমন কোন কোন নিবন্ধ আপনার তৈরি করা উচিত বলে আপনি মনে করেন?উ: অতি প্রয়োজনীয়, দরকারি নিবন্ধগুলি অবশ্যই তেরী করা উচিত। যদিও বাংলা উইকিতে আমি নির্দিষ্ট সীমার মধ্যে থেকে কাজ করিনা তাই যখন যেটা ভালো লাগে সেটার উপরে নিবন্ধ তৈরী করে ফেলি। সকল শাখায় বিচরণ করে নিবন্ধ তৈরীর মজাই আলাদা। — মাসুম ইবনে মুসা  কথোপকথন ১৬:৫৪, ২০ সেপ্টেম্বর ২০১৯ (ইউটিসি)   আবেদনকারীর প্রতি -এর প্রশ্ন ১১. তথ্যসূত্রের ক্ষেত্রে বই, ওয়েবসাইট ও সংবাদপত্রের বিষয়ে  উইকিতে সর্বাধিক গুরুত্বপূর্ণ  হিসেবে বিবোচিত হয় বলে আপনি মনে করেন?উ: DelwarHossain হ্যাঁ! আমিও আপনার সাথে একমত পোষন করছি। — মাসুম ইবনে মুসা  কথোপকথন ১৮:০৩, ২০ সেপ্টেম্বর ২০১৯ (ইউটিসি)  সম্পূরক প্রশ্ন : তথ্যসূত্রের ক্ষেত্রে বই, ওয়েবসাইট ও সংবাদপত্রের সূত্র উইকিতে প্রয়োগের ক্ষেত্রে কোনটিকে সর্বাধিক গুরুত্ব হিসেবে বিবোচিত হয় বলে আপনি মনে করেন?--— দেলোয়ার (✉) • ২০:০৮, ২০ সেপ্টেম্বর ২০১৯ (ইউটিসি)  তথ্যসূত্র ব্যবহারের ক্ষেত্রে লিখলে আমার উত্তরটি দেওয়ার সুবিধা হত। যাহোক আপনার প্রশ্নের জন্য ধন্যবাদ। আমার দৃষ্টিতে একটি নিবন্ধের তথ্যসূত্র যদি ভালো, মানসম্মত হয় তবে সব মাধ্যমের সূত্রই গুরুত্বপূর্ণ, একটা রেখে আরেকটা কম গুরুত্বপূর্ণ বলা যাবে না। — মাসুম ইবনে মুসা  কথোপকথন ০০:১৯, ২১ সেপ্টেম্বর ২০১৯ (ইউটিসি)   আবেদনকারীর প্রতি -এর প্রশ্ন ১২. আপনি বলছেন Riazul Islam BD অ্যাকাউন্টটি আপনার নয়, কিন্তু অ্যাকাউন্টটি যার তিনি কি আপনার পরিচিত? (যেহেতু একই ব্রডব্যান্ড সংযোগ ব্যবহার করেন বলেছেন) ১৬:২৮, ২০ সেপ্টেম্বর ২০১৯ (ইউটিসি)উ: আসলে এই ব্যবহারকারী নড়াইল জেলার ব্যক্তি। খুলনায় ব্যবসায়িক সূত্রে পরিচয় হয় আমার সাথে। আমার মত ওনারো একটি কম্পিউটার ক্যাফে রয়েছে। বাংলা উইকির একটি প্রতিযোগীতায় তাকে অংশগ্রহণ করেতে দেখে তার সাথে প্রোফাইল ঘেটে ফেসবুকে যোগাযোগ হয়। এরপর থেকে তার সাথে তেমন যোগাযোগ ছিলনা কিন্তু ইংরেজী উইকির একটি ডিলেকশন পেজকে কেন্দ্র করে অন্য আরেকজন ব্যবহারকারী মেটাপাপেপ্ট্রি বলে অভিযোগ করলে আমার+ওনার আইডি অবরুদ্ধ করা হয়। বাস্তবে আমি কখনো ২য় অ্যাকাউন্ট ব্যবহার করিনী এবং ওনার ভাষ্য শুনে নিশ্চিত হলাম যে উনিও কোনদিন ২য় অ্যাকাউন্ট ব্যবহার করেননি। এছাড়াও কখনো আমি তাকে কোনদিন আমার পক্ষে ভোট কিংবা সমর্থন দিতে বলিনী। তাহলে আমাদের ব্লক করল কেন মনে প্রশ্ন জাগল? একজন বললেন যে, মেটাপাপেট্রি হতে পারে অন্য আরেকজন বলল, একই ব্রডব্যান্ড হওয়ার কারনে এমনটি হতে পারে। তবে আমার ক্যাফ থেকে প্রায় ৩ অথবা ৪ কিঃ দূরত্বে তার ক্যাফে অবস্থিত। এইটাই মূল ঘটনা। — মাসুম ইবনে মুসা  কথোপকথন ১৮:০৪, ২০ সেপ্টেম্বর ২০১৯ (ইউটিসি)   আবেদনকারীর প্রতি -এর প্রশ্ন  [ঘটনা ১] ১. জনাব  ১_ক একজন অভিজ্ঞ  ও উইকিতে খুব সক্রিও (৮ বছর+) সাধারণ ব্যবহারকারী।  তার পছন্দের ক্ষেত্র হল বিজ্ঞান, নাস্তিকতা, যৌনতা ও পর্নোগ্রাফি।  সেকারনে এখন পর্যন্ত যত নিবন্ধ, বিষয়শ্রেনী, তথ্যছক, উইকিপ্রকল্প  তৈরী বা "আপলোড" করেছেন সবই প্রায় এ সম্পর্কিত। নিজের ব্যবহারকারী  পাতাতে এগুলো সুন্দরভাবে তালিকা আকারে সাজিয়ে রেখেছেন, কিন্তু নিজের কোন ব্যক্তিগত তথ্য দেননি । এছাড়াও তার একটি ব্লগ, ইউটিউব চ্যানেল এবং সোস্যাল মিডিয়াসমূহ আছে। ভবিষ্যতের কথা না ভাবায়, এগুলোতে তিনি  আংশিক আংশিক ভাবে বেশকিছু ব্যক্তিগত তথ্য, ছবি (মূহুর্ত), ভিডিও দিয়ে রেখেছিলেন এবং প্রাইভেসি কড়াকড়িভাবে না দেওয়ায় ইন্টারনেট ব্যবহারকারী যেকেউ তা "ভিউ" করতে পারত। এদিকে উইকিতে তিনি নতুন ব্যবহারকারীদেরকে  সর্বোতভাবে সহযোগীতা করে থাকেন এবং সম্প্রতি সহযে যোগাযোগের জন্য ব্যবহারকারী পাতায় নিজ ফেসবুক আইডিটিও যুক্ত করেছেন।   [ঘটনা ২] ২. জনাব পঁ*_১ ও  পঁ*_২ দু'জন প্রায় নতুন ব্যবহারকারী যাদের নিজেদের মধ্যে কোন আন্তঃসম্পর্ক নেই। কিছু দিন উইকিতে  বিচরন করার পরেই, সক্রিয়তার কারনে ব্যবহারকারী "১_ক" তাদের নজরে এলেন। তার কার্যক্রম ও  ব্যবহারকারী পাতা পর্যবেক্ষণের পর, আশ্চর্যজনকভাবে এই দুই ব্যবহারকারী দুইরকম দৃষ্টি ভঙ্গি পেলেন। উইকিতে তার কর্মকান্ড পঁ*_১ এর যতটা পছন্দ হল পঁ*_২ এর অপছন্দ হল ঠিক ততটাই। তারা "১_ক" সমন্ধে আরও জানার আশায় প্রোফাইলে গিয়ে বাকি লিংকগুলো পেলেন। অতঃপর নিজেদের বুদ্ধি বিবেচনা ও ২+২ যোগ করে জনাব  ১_ক এর ব্যক্তি জীবন ও অনেক স্পর্শকাতর ব্যক্তিগত তথ্য অনুধাবন করে ফেললেন।  অতঃপর দু'জন দুটি ভিন্ন কাজ করলেন।     ক) পঁ*_১, জনাব ১_ক এর আলাপ পাতায় গিয়ে প্রশংসা সূচকভাবে তার সমর্থন ব্যক্ত করতে লাগল। ২-৩ প্রশংসা সূচক বাক্যের পর কথাপ্রসঙে তিনি বলা শুরু করলেন,  আমি জানি….. ….  .. আপনি অমুক…  সেকু.. প্রতিষ্ঠান থেকে শিক্ষালাভ করেছেন… এছাড়াও…  এমন পরিবেশে..  ওমুক সম্ভ্রান্ত পরিবারে / এলাকায় বেড়ে  ওঠায় আপনার এমন..  যুগোপযোগী  দৃষ্টি ভঙ্গি রয়েছে।   আর সেকারনেই আপনি অমুক.. স্থানের অমুক..  পেশাকেই বেছে নিয়েছেন। আর আপনার অমুক.. ভাই /বোনকেও সেখানে কাজ দিয়েছেন।  সঠিক কাজই করেছেন যেহেতু আপনার পিতা ও অমুক চাচার পেশাও ছিল অমুক। আপনাদের অমুক..  বিবাহবার্ষিকীর ছবি দেখলাম। আপনার উনি তো অমুক.. পেশায় আছেন তাইনা। তার অমুক…  টুইটার আইডিটা আমি ফলো করি। আগামী মাসের অমুক.. সময় নাগাদ আপনারা তো অমুক..  স্থানে টুরে যাচ্ছেন, তাইনা?ও আচ্ছা,  ধর্ম নিয়ে তার অমুক..  দৃষ্টিভঙিটার সাথে আমি কিন্তু একমত। আর আপনার গত অমুক.. তারিখের..  অমুক..  পোস্টটা  আমি সেভ করে রেখেছি। আর অমুক তারিখের জন্মদিনের ভিডিওটা তো অমুক স্থানের,  তাইনা?  আমি জানি আপনার বাবুটা অমুক সময়ে অমুক স্কুলে যায়। (... স্পর্শকাতর ব্যক্তিগত তথ্য সমৃদ্ধ আরো ২ অনুচ্ছেদ )  খ)প্রথমে পঁ*_২, ১_ক এর সাম্প্রতিককালে প্রনিত "যৌনতা" সম্পর্কিত একটি নিবন্ধের "অপসারণ প্রস্তাবনা" দিলেন। মূল কারণ হিসেবে লিখলেন, "নিবন্ধের বিষয়বস্তু ও চিত্র অসভ্য ও অশ্লীল  লেগেছে, তাই। " এরপর "কারন" অংশে ব্যক্তি সমালোচনায় চলে গেলেন। ব্যক্তি আক্রমণ করে বিরোধিতায় বলতে লাগলেন, আমি তার  সম  ন্ধে অমুক অমুক... বিষয় জানি। তার অমুক.. অমুক.. কর্মকান্ড আমদের..  অমুক অমুক ধর্মের জন্য ক্ষতিকর।  আমি অমুক..  তারিখে প্রকাশিত তার অমুক ব্লগে…  অমুক ধর্মবিদ্দেশী পোস্ট দেখেছি।    আর তার ব্লগের অমুক ভিডিওটাকে তো শিশু পর্নোগ্রাফি হিসেবে ধরা যায়।..  তিনি অমুক তারিখে অমুক সমুদ্রসৈকতে ছোট ছোট পোশাক পরে  স্ত্রীসহ টুরে গিয়েছিলে যেটা একদমই শ্লীল নয়।   তিনি সোস্যাল মিডিয়াতে নারীদের অশ্লীল, অসভ্য ছবি, ভিডিও শেয়ার দেন। তিনি অমুক তারিখে অমুক স্থানে সংগীত, নৃত্য সহ জন্মদিন পালন করেছেন..   ইত্যাদি..  ইত্যাদি….স্পর্শকাতর ব্যক্তিগত তথ্য।  এরপর ঐ নিবন্ধের একটা "গ্রাফিক আর্ট" এরও  "অপসারণ প্রস্তাবনা" দিলেন।  মূল কারণ হিসেবে লিখলেন "এই সমস্ত ছবি শিশু ও যুবসমাজকে ধ্বংস করে দেবে"     এরপর "কারন" অংশে পুনরায় ব্যক্তি সমালোচনায় চলে গেলেন। (তার দৃষ্টিভঙ্গি অনুসারে আরও ২ প্যারা জুড়ে  স্পর্শকাতর ব্যক্তিগত তথ্য সমৃদ্ধ "নিবন্ধ অপসারনের কারন" দিয়ে দিলেন )   ১৩. প্রশ্ন: উইকিতে দৈনন্দিন টহলে এসে (ক), (খ) ব্যাপারটি সবার পূর্বে আপনার নজরে এল। আপনার কাজ কি হবে, ক্রমানুসারে বলুন? --মহামতি মাসুম (আলাপ) ০৬:২৩, ২৪ সেপ্টেম্বর ২০১৯ (ইউটিসি)উ: এখানে ১_ক কোন নীতিমালা ভঙ্গ করেননি সুতরাং পরিষ্কারভাবে তিনি একজন ভিক্টিম।দীর্ঘদিন যাবত উইকিতে রয়েছেন সেহেতু তিনি উইকিপিডিয়ার নীতিমালা সম্পর্কে যথেষ্ট ধারনা রাখেন ধরে নিচ্ছি। আর ব্যবহারকারী পাতাও পছন্দনুযায়ী সাজাতে পারেন, এটি তার ব্যক্তিগত ব্যাপার।টহলে এসে আমার চোখে পড়লে আমি তক্ষনই ঐসব লেখা মুছে দেব যেগুলো "গোপনীয়তার নীতি" ভঙ্গ করেছে। তারপর প্রশাসক সরঞ্জাম টুল ব্যবহার করে "সংস্করণ লুকায়িত" করব যাতে আর কোন সাধারণ ব্যবহারকারী এসব না দেখতে পারে। এরপর প*_২ কে আলাপ পাতায় "সর্বশেষ" সতর্কীকরণ বার্তা দেব। প*_১ এর আলাপ পাতায় প্রথম সতর্কবার্তা দেব যাতে এই কাজগুলি তিনি পরবর্তীতে আর না করেন। "গোপনীয়তার নীতি" ভঙ্গকরনের ফলাফলও জানিয়ে দেব। এরপর প্রশাসক হিসেবে বিষয়টি প্রথমে আমার নজরে আসায়, প্রশাসকদের আলোচনাসভায় বিষয়টি উত্থাপন করব। — মাসুম ইবনে মুসা  কথোপকথন ০০:৫৫, ২৬ সেপ্টেম্বর ২০১৯ (ইউটিসি)   ১৪. প্রশ্: (ক), (খ) কার্যক্রম দেখে ৩য় এক সাধারণ ব্যবহারকারী "আলোচনাসভাতে" অভিযোগ তুলেছেন। প্রশাসকদের মধ্যে আপনারই এটি প্রথমে নজরে এসেছে, আপনার পদক্ষেপগুলো ক্রমানুসারে বলুন? --মহামতি মাসুম (আলাপ) ০৬:২৩, ২৪ সেপ্টেম্বর ২০১৯ (ইউটিসি)উ: আলোচনাসভাতে এই অভিযোগটি আমার চোখে পড়া মাত্র উপরে বর্নিত কার্যাবলি সম্পন্ন করব (যেটি ১৩ নং প্রশ্নের প্রশ্নের উত্তরে বলেছি)।৩য় ব্যক্তিকে উল্লেখ করে বা আলাপ পাতায় জানিয়ে দেব যে কার্যকরি পদক্ষেপ নেয়া হচ্ছে এবং তিনি যেন "গোপনীয়তার নীতি" ভঙ্গ" না করেন। যেহেতু পঁ*_১, কেবল ২-৩ দিন হল উইকিতে কাজ শুরু করেছেন। সমস্ত নীতি সমন্ধে অজ্ঞ এবং অন্য কোন নীতি ভঙ্গও করেননি সেকারনে আমি প্রশাসকদেরকে তার প্রতি নমনীয় হওয়ার অনুরোধ জানাব। আর, পঁ*_২ এর সর্বোচ্চ শাস্তির অনুরোধ জানাবো। প্রশাসকগন একমত হলে যেকোন প্রশাসকই তাকে "অসীম সময়ের জন্য বাঁধা" দিতে পারেন। আমাকেই দিতে হবে এমনটা নয়। আর এরমধ্যেই যদি পঁ*_১ নিজের ভুল অনুধাবন করে সেখানে এসে সমস্ত প্রশাসকের নিকট শেষ সুযোগের আবেদন করে সেক্ষেত্রে তার প্রতি আমার কোন অভিযোগ নেই। প্রশাসকগন যে সিদ্ধান্তে উপনিত হবেন আমি তা মেনে নেব। — মাসুম ইবনে মুসা  কথোপকথন ০১:০১, ২৬ সেপ্টেম্বর ২০১৯ (ইউটিসি)   ১৫. প্রশ্ন: ১_ক, (ক),(খ) কর্মকাণ্ডের জন্য "আলোচনাসভাতে" হ্যারাসমেন্টের অভিযোগ তুললেন এবং উইকি "গোপনীয়তার নীতি" অনুসারে সর্বোচ্চ শাস্তির দাবী জানালেন।  এদিকে আপনি তদন্তে নেমে দেখলেন  পঁ*_১, পঁ*_২ দু'জনেই নবীস ব্যবহারকারী।  পঁ*_১, কেবল  ২-৩ দিন হল উইকিতে শুরু করেছেন।  সমস্ত নীতি সমন্ধে অজ্ঞ এবং অন্য কোন নীতি ভঙ্গ করেননি।  এদিকে পঁ*_২ প্রায় ৪-৫ মাস যাবৎ উইকিতে আছেন। বিভিন্ন ব্যবহারকারী পাতাতে গিয়ে  অকারণে খোসগল্প,  ব্যক্তিগত তথ্য জানতে চাওয়া ও অন্য কয়েক যায়গায় নীতি ভঙ্গ করায় তাকে বেশ কয়েকবার সাবধান করা হয়েছে। তার (খ) কাজ দেখে মনে হচ্ছে না এসব সাবধানবানী তার উপর কোন প্রভাব ফেলেছে।  এক্ষেত্রে "প্রশাসক  সরঞ্জাম" ব্যবহার ও আপনার  পদক্ষেপগুলো কি হবে, ক্রমানুসারে বলুন? --মহামতি মাসুম (আলাপ) ০৬:২৩, ২৪ সেপ্টেম্বর ২০১৯ (ইউটিসি)উ: যেহেতু ভিক্টিম ১_ক নিজে আলোচনাসভাতে হ্যারাসমেন্টের অভিযোগ উত্থাপন করেছেন সেহেতু আমি এ ব্যাপারে "আস্থা রাখুন" নীতিমালা অনুসরণ করার পক্ষ অবলম্বন করব। আমি বিশ্বাস করি যে, অভিজ্ঞ প্রশাসকগন এর বিষয়টি তদন্তের মাধ্যমে সত্যতা যাচাই করে উপযুক্ত সিদ্ধান্তে উপনিত হবেন। তবে ১_ক যেহেতু সর্বোচ্চ শাস্তি দাবি করেছেন এবং প*_১ একজন নতুন ব্যবহারকারীর সাথে সাথে অনভিজ্ঞতার রয়েছে তাই আমি ১_ক কে প্রথমবার হিসেবে প*_১ এর প্রতি নমনীয় হওয়ার অনুরোধ জানাব। — মাসুম ইবনে মুসা  কথোপকথন ০১:১০, ২৬ সেপ্টেম্বর ২০১৯ (ইউটিসি)   সমর্থন   দীর্ঘদিন যাবৎ বাংলা উইকিপিডিয়ায় নিরলস অবদানকারীদের অন্যতম মাসুমের আরো পূর্বেই প্রশাসক হিসাবে কাজ করার আগ্রহ প্রকাশ করা উচিত ছিলো বলে আমি মনে করি; কারণ বিভিন্ন টুলসের ব্যবহার সম্পর্কে তার ভালো জ্ঞান আছে এবং এর পাশাপাশি সে ধ্বংসপ্রবণতা রোধে ও রক্ষণাবেক্ষণে যথেষ্ট মনোযোগীও আছে। সঙ্গত কারণেই তার প্রশাসকত্ব পাওয়ার বিষয়ে আমার জোরালো  আছে। - Ashiq Shawon (আলাপ) ০৩:৫১, ১৯ সেপ্টেম্বর ২০১৯ (ইউটিসি  : । বাংলা উইকিপিডিয়ার একজন পুরাতন,  নিরলস এবং নিবেদিত প্রাণ উইকিপিডিয়ান। — ফেরদৌস •  ০৪:০৫, ১৯ সেপ্টেম্বর ২০১৯ (ইউটিসি)  বাংলা উইকিতে কাজ করার জন্য আপনাকে স্বাগতম । আপনার প্রশাসক তালিকায় আসা বাংলা উইকিপিডিয়া উন্নয়নের জন্য প্রয়োজন । দৃঢ় সমর্থন জানাচ্ছি । Prodipto Delwar ০৬:৫৫, ১৯ সেপ্টেম্বর ২০১৯ (ইউটিসি) )  , মাসুম ভাই একজন অভিজ্ঞ উইকিপিডিয়ান। বিভিন্ন টুলসের ব্যবহার ও ধ্বংসপ্রবণতা রোধ ও রক্ষণাবেক্ষণে তার ভালো জ্ঞান রয়েছে। প্রশাসক হিসেবে তিনি বাংলা উইকিপিডিয়ায় আরও সক্রিয়ভাবে অবদান রাখবেন এই আশায় তাকে সমর্থন দিচ্ছি।--ওয়াকিম (আলাপ) ১১:২২, ১৯ সেপ্টেম্বর ২০১৯ (ইউটিসি)   নির্দ্বিধায়। সম্পাদকদের মধ্যে সবাইকে প্রাণোচ্ছল রাখতে খাঁটি নির্লিপ্ততার পুরোটাই আছে মুসা ভাইয়ের মধ্যে। উইকিপিডিয়ায় সরলতার পরিমাণ বেশি এমন মানুষের সংখ্যা অনেক বেশি বাড়ানো প্রয়োজন। তাই তার প্রতি আমার সশ্রদ্ধ সমর্থন ব্যক্ত করছি। পাশাপাশি আরেকটা বিষয় হল মাসুম ভাই সরল আবেগের মাধ্যমে এর আগে কিছু বাড়াবাড়ি করেছেন, যা নাহিদ ভাই তার মতামতে গুছিয়ে বলেছেন। কিন্তু আমার মতে সেটা তিনি চাইলেই ইনশাল্লাহ কাটিয়ে ওঠার যোগ্যতা রাখেন। অবশ্যই সেটা তাকে করে দেখাতে হবে। মানুষ মাত্রই ভূল করে, কিন্তু যদি কেউ তা কাটিয়ে ওঠার পক্ষে ইতিবাচক মনোভাব রাখে, তবে তাকে সুযোগ না দেয়াটা একপ্রকার অহংকার। তাই আমি মনে করি কেউ যদি ইতিবাচক হিসেবে চেষ্টা করে, তবে তার সমালোচনা সমেত (সমালোচনা ছাড়া নয়) তার প্রতি অন্তত ন্যুন্যতম সমর্থন দেওয়াটা আমাদের কর্তব্য। আর মাসুম ভাইয়ের প্রতি পরামর্শ, আপনি ব্যক্তিগত আবেগকে লাগামছাড়া না করতে চাইলে নিজের মেজাজকে সামাল দেওয়ার জন্য সবসময় মধ্যমপন্থা অবলম্বন করে দেখতে পারেন, আল্লাহর রহমতে এতে আমার অনেক উপকার হয়। আর মনে রাখবেন, সত্য অস্বীকার করা ও কাওকে অপমান বা হেয় করা হল অহংকার, এটা আমাদের নবী মুহাম্মদ (সাঃ) বলেছেন, আর তিনি আরও বলেছেন, যার মাঝে অণু পরিমাণও অহংকার আছে সে জান্নাতে যেতে পারবে না, এই সাবধানতাটা উইকির ক্ষেত্রেও অবশ্যই কাজে লাগাবেন। আল্লাহ আমাদের সবাইকে সঠিক রাখুন ও উত্তম প্রতিদান দিন। শুভকামনা রইলো আপনার জন্য। Lazy-restless (আলাপ) ০৩:১১, ২০ সেপ্টেম্বর ২০১৯ (ইউটিসি)  অনেক আগেই প্রশাসক হিসেবে আবেদন করার যোগ্য ছিলেন তিনি তাই নির্দ্বিধায়  ব্যক্ত করছি অভিজ্ঞ উইকিপিডিয়ান মাসুম ভাইকে।Tmsayfullah (আলাপ) ০৫:১৯, ২০ সেপ্টেম্বর ২০১৯ (ইউটিসি)  , দীর্ঘদিনের একজন অভিজ্ঞ উইকিপিডিয়ান হিসাবে তাকে সমর্থন করা যেতেই পারে। --Shahidul Hasan Roman (আলাপ) ০৫:২১, ২০ সেপ্টেম্বর ২০১৯ (ইউটিসি)   বাংলা উইকিপিডিয়ার অগ্রগতি এবং উন্নতির জন্য অভিজ্ঞ ও অধ্যবসায়ী প্রশাসক প্রয়োজন। আর মাসুম ভাইয়া প্রশাসকত্বের জন্য আমার দৃষ্টিকোণ থেকে যোগ্য। বাংলা উইকিপিডিয়ায় অভিজ্ঞ ব্যক্তিবর্গের সংখ্যা ও সুযোগ না বাড়ানো ছাড়া গতি নেই। — '''Wiki Ruhan''' (আলাপ) ০৫:৫৭, ২০ সেপ্টেম্বর ২০১৯ (ইউটিসি)   - পূর্ণ সমর্থন জানাচ্ছি ।CAPTAIN RAJU(T) ০৭:৩৩, ২০ সেপ্টেম্বর ২০১৯ (ইউটিসি)   আমি মাসুম ভাই সমন্ধে বেশি কিছু জানিনা, কিন্তু তিনি সবসময় সাহায্যকারী হিসেবে অধিক পরিচিত। অগ্রিম শুভেচ্ছা রইল মাসুম ভাই।এফ আর শুভ (আলাপ) ০৮:৪২, ২০ সেপ্টেম্বর ২০১৯ (ইউটিসি)  - মাসুম ভাই একজন অভিজ্ঞ উইকিপিডিয়ান। উইকিপিডিয়ার অগ্রগতি এবং উন্নতির জন্য অভিজ্ঞ আরও কিছু প্রশাসক প্রয়োজন। তবে অতীত কিছু বিতর্কিত কর্মকাণ্ডের বিষয়ে (নাহিদ ভাইয়ের মতামতে উল্লেখিত) সুস্পষ্ট ব্যাখ্যা আশা করছি। হ্যাঁ ভুল থেকেই শিক্ষা নিতে হয়, আপনার আবেদন গ্রহণ হলে আশা করি প্রশাসক হিসেবে বাংলা উইকিপিডিয়ায় আরও সক্রিয়ভাবে অবদান রাখবেন এবং পূর্ণ সমর্থন জানাচ্ছি।----মোহাম্মদ নাবিল   (☎)  ০৮:৫৫, ২০ সেপ্টেম্বর ২০১৯ (ইউটিসি)  রইল। কায়সার আহমাদ (আলাপ) ১০:৩১, ২০ সেপ্টেম্বর ২০১৯ (ইউটিসি)   - পূর্ণ সমর্থন জানাচ্ছি। ‍‍‍‍রিয়াদ (আলাপ) ১১:০৭, ২০ সেপ্টেম্বর ২০১৯ (ইউটিসি)   দীর্ঘদিনের ব্যবহারকারী, যদি প্রশাসকের মত অতিরিক্ত দায়িত্ব নিতে চান আমার আপত্তি নেই। হ্যাঁ, তিনি অন্য উইকিতে অবরুদ্ধ কিন্তু তা বাংলা উইকিতে অতিরিক্ত দায়িত্ব নেয়ার অন্তরায় হতে পারে না। কে অন্য উইকিতে কয়েক লক্ষ সম্পাদনা করল না অবরুদ্ধ হল তা আমার কাছে মূল্যহীন। কেউ তো কথিত উইকিটি থেকে থেকে আমাদের এখানে একটা অবদান রেখে যাচ্ছে না অথচ আমরা কথিত উইকির রেশ টেনে শাস্তি দেবার চেষ্টা করছি, আমি এখানে শাহিদুুল হাসান রোমান ভাইয়ের ঘটনা স্মরণ করতে চাই। আমি এখানে বাংলা উইকির ভিত্তিতে বিবেচনা করছি। আমি তাঁকে দীর্ঘদিন যাবত অবদান রাখতে দেখছি, তার বিরুদ্ধে কখনো বাংলা উইকিতে সক-পাপেট অভিযোগ পাইনি বা আমি কখনো দেখিও নি (আমি প্রতিদিন উইকিতে টহল দেই ও সে অভিজ্ঞতার আলোকে) এবং এটাই আমার কাছে যথেষ্ট। --আফতাবুজ্জামান (আলাপ) ১৫:৪৬, ২০ সেপ্টেম্বর ২০১৯ (ইউটিসি) আফতাব তোমার মন্তব্যে একটু সংশোধনী দিতে চাই কারণ তুমি নিজে একজন ব্যবহারকারী পরীক্ষক যা সম্প্রদায় তোমাকে এ বিষয়টি দেখার জন্য দিয়েছে। মাসুম ভাইর ইংরেজি উইকিতে বাধার কারণ একাধিক একাউন্ট ব্যবহারের অভিযোগ (সক বা মেটাপাপেট্টি) অন্য কোন কারণ নয়। এটি এমন বাধা নয় যে, ভিন্নি ভিন্ন উইকিতে ভিন্ন ভিন্ন নিয়ম। এটির বৈশ্বিক মূল নিয়ম সব স্থানে এক এবং হ্যাঁ, এই বাধায় বিশেষত ব্যবহারকারী থাকলে অন্য উইকিতে উচ্চতর অধিকার নিয়ে অবশ্যই প্রশ্ন উঠে সঙ্গত কারণেই। এটাকে তুমি শাস্তি বলছো। তুমি তোমার মতামত দিতে পারো কিন্তু নিজে একজন ব্যবহারকারী পরীক্ষক হিসেবে এটি এড়িয়ে যেত পারো না। আর এই একটি মাত্র কারণে তাকে আমি অত্যন্ত বিরোধীতা করিনি, তাঁর বিরুদ্ধে বেশ কিছু সুস্পষ্ট আইনী নীতিমালা ভঙ্গের ব্যাপার প্রমাণিত। শেষে যদিও একটি মন্তব্য দিয়েছেন সেটি শুধুমাত্র তিনি প্রশাসকের আবেদন করেছেন বলে। তিনি শেষ পর্যন্ত এমনকি এই আবেদনেও ব্যাপারটি জাস্টিফাই করার চেষ্টা করেছেন। এরপর তদবির-এর অভিযোগ করেছেন একজন। তোমার এই মন্তব্যে আমার উত্তরের কারণ তুমি বাকীগুলো এড়িয়ে গিয়ে একটি বিষয়কে উপস্থাপন করে বিরোধীতাকে শাস্তি হিসেবে করেছো। ~ যুদ্ধমন্ত্রী আলাপ ১৬:১৬, ২০ সেপ্টেম্বর ২০১৯ (ইউটিসি)  , --নেহাল(আলাপ) ১০:৫৩, ২১ সেপ্টেম্বর ২০১৯ (ইউটিসি)  । ধ্বংসপ্রবণতা রোধে ও রক্ষণাবেক্ষণে কাজ ছাড়াও তার মধ্যে যা দেখেছি তা হল "নির্ভরযোগ্যতা"। যাকে ভরসা করে এই অধিকার দেয়া যায়। " মন্তব্য" অংশে বিস্তারিত লিখেছি।--মহামতি মাসুম (আলাপ) ১১:৪৯, ২২ সেপ্টেম্বর ২০১৯ (ইউটিসি)  । মাসুম ভাই একজন ভালো উইকিপিডিয়ান। নতুনদের তিনি ধৈর্য ধরে শেখান। Skh sourav halder (আলাপ) ১৬:৩৬, ২২ সেপ্টেম্বর ২০১৯ (ইউটিসি)  , ১ সেপ্টেম্বর ২০১৯ এ প্রকাশিত তালিকা অনুসারে উনি প্রশাসক নন এমন স্বেচ্ছাসেবীদের মাঝে সর্বোচ্চ সম্পাদক। দ্বিতীয়ত, উনার একাধিক একাউন্ট বিষয়ক ব্যাখ্যা আমার যৌক্তিক মনে হয়েছে। ব্যবহারকারী পরীক্ষক আফতাব ভাই উনার বিরুদ্ধে একাধিক একাউন্ট ব্যবহারের প্রমাণ পান নি। মানছি, উনার বিরুদ্ধে ইংরেজি উইকিপিডিয়ায় একাধিক একাউন্ট ব্যবহারের অভিযোগ আছে । ইংরেজি উইকিপিডিয়াও বাংলা উইকিপিডিয়ার মত Homo sapiens প্রজাতির প্রাণীরা চালায় এবং তাদেরও ভুলত্রুটি হয়। পার্থক্য এটাই, তাদের স্বেচ্ছাসেবক বেশি আর আমাদের কম। তাছাড়া, ইংরেজি উইকিপিডিয়ার বিষয় বাংলা উইকিপিডিয়ায় আনা উচিত নয় বলে আমি মনে করি। উনি তদবির করেছি কি না সেটা নিয়ে বিতর্কে আছে। তবে, যদি উনার কোনো ক্রিয়া তদবির বলে প্রমাণিত হয়, তা উনি অজান্তে করেছেন বলে আমি মনে করি। এসব দিক বিবেচনায়, আমি মাসুম ইবনে মুসা ভাইকে সমর্থন করছি।--S. M. Nazmus Shakib (আলাপ) ০৭:৪৬, ২৫ সেপ্টেম্বর ২০১৯ (ইউটিসি)  প্রথমেই  জানাচ্ছি মাসুম ইবনে মুসার বাংলা উইকিপিডিয়ার তার অবদানের জন্য। বাংলা উইকিপডিয়ার ২০১৫-এ ড্যাফোডিল ইন্টারন্যাশনাল ইউনিভার্সিটিতে অনুষ্ঠিতব্য ১০ম পূর্তি উপলক্ষে বৃত্তির আবেদন করি এবং সেটি গ্রহন করে নাহিদ দাদার মাধ্যমে বৃত্তি লাভ করি। উক্ত অনুষ্ঠানে অংশগ্রহনের মাধ্যমে বাংলা উইকিপিডিয়ার অন্যতম সেরা প্রায় সকল অবদানকারীদের সাথে পরিচিত লাভ করি। বিশেষ করে নাহিদ দাদা, সুব্রত দাদা, হাসিব দাদা, ফেরদৌস দাদা, আশিক শাওন দাদা, রাহাত দাদা, শরিফ দাদা, মেরাজ দাদা সহ অনেকের নাম ঠিক মনে করতে পারছিনা। বাংলা উইকিপিডিয়ার নানাবিধ বিষয় সম্পর্কে যথাযথভাবে জানতে পারি ঐদিন এবং মাসুম দাদা যখন সেরা উইকিপিডিয়ান (৭ম) নির্বাচিত হয়ে পুরস্কার গ্রহণ করছিলেন তখন মনে হয়েছিল স্বেচ্ছাশম্রের সার্থকতা এসেছে মনে হয়। তবে এদিক থেকে বিচার করলে আমি ঠিক উল্টোটা, মানে খুবই অনিয়মিত। বাস্তবতার নিরিখে কর্মজীবনের তাগিদে উইকিপিডিয়াতে নিয়মিতভাবে সম্পাদনা না করলেও পাঠক হিসেবে উইকিপিডিয়ার বিচরণ ঠিক আগের মতই। সাতক্ষীরা উইকিপিডিয়াকে সমন্বিত করার জন্য বেশ কয়েকবার পদক্ষেপ নিয়েও শেষ পর্যন্ত ব্যবস্ততার কারনে তা আর করা হয়নি। তারপরও প্রতি বছর খুলনা উইকিপিডিয়া সম্প্রদায়ের সমন্বিত শোডাউনে অংশগ্রহণ করার চেষ্টা করেছি। কাজের প্রয়োজনে খুলনায় যখন গিয়েছি তখন আমি ব্যক্তিগতভাবে দেখেছি মাসুম দাদার অসীম ধৈয্যের সাথে উইকিপিডিয়ায় কাজ করতে এবং অনুপ্রাণিত হয়ে আমি নিজেই উইকিপিডিয়ার সাথে যুক্ত হয়েছি। যদিও তাকে সমর্থন করার জন্য অন্য আরেক ব্যবহারকারী একবার সকপাপেট বলে অভিযোগ তুলেছিল। যদিও শেষ পর্যন্ত অভিযোগটি মিথ্যা প্রমাণিত হয়। বাংলা উইকিপিডিয়ার সাম্প্রতিক পরিবর্তন লক্ষ্য করলাম যে, মাসুম দাদা প্রশাসক হিসেবে আবেদন করেছেন। আবেদনটি পড়ে মোটামুটি সমর্থন এবং বিরোধিতার তিনটি বিষয় সামনে এসেছে। তবে এই তিনটি বিষয় নিয়ে যথেষ্ট আলোচনা হয়েছে। প্রথম অভিযোগটি উত্থাপন করার যৌক্তিকতা একেবারো নেই বললেই চলে কারন অভিযোগকারী সেইসময়ে মিমাংসা হয়ে গিয়েছে, এরপর আসে দ্বিতীয়টি কথা যেটি এখনো প্রক্রিয়াধিন রয়েছে আশা করা যায় শীঘ্রই তিনি নির্দোষ প্রমাণ হতে পারবেন, এছাড়া তৃতীয় অভিযোগ সম্পর্কে বলতে চাই যেহেতু তিনি উইকির প্রায় সকল শাখায় বিচরণ করেছেন সেহেতু যথেষ্ঠ ধারনা রয়েছে তার উক্ত সরঞ্জাম ব্যবহার সম্পর্কে। তিনি প্রশাসক নন সেহেতু নামস্থানে ২১৫টি অবদানকে ছোট করে দেখার সুযোগ নেই। অধিকারটি পেলে অবশ্যই তার নামস্থানের সম্পাদনা আরো গতিশীল হবে বলে মনে করছি। ডেভিড বেনজামযোগাযোগ ১১:১৮, ২৫ সেপ্টেম্বর ২০১৯ (ইউটিসি)  । বাংলা উইকিপিডিয়ার একজন  নিরলস এবং নিবেদিত প্রাণ হিসেবে সমর্থন করছিি। আশাকরি বাংলা  উইকিপিডিয়াকে আরো সমৃৃদ্ধ করবেন। অগ্রিম শুভকামনা রইলো।--IqbalHossain (আলাপ) ০১:২৭, ২৬ সেপ্টেম্বর ২০১৯ (ইউটিসি)   বিরোধিতা    প্রথমেই দুঃখ প্রকাশ করছি এই আবেদনে বিরোধীতার জন্য। মাসুম ভাই বাংলা উইকিপিডিয়ার পুরাতন ব্যবহারকারী ও বেশ ভালো নিবন্ধ সৃষ্টিকারকও। তবে প্রশাসক সরঞ্জাম ব্যবহারের জন্য যা কিছু প্রয়োজন আমি সেই আলোকে আমার বিরোধীতার কারণ ব্যখ্যা করছি। 'প্রথমত, মাসুম ভাইর একাউন্টটি বর্তমানে ইংরেজি উইকিপিডিয়ায় ব্যবহারকারী পরীক্ষণে বাধাদানকৃত। তিনি একাধিক একাউন্ট ব্যবহার করেছেন কী করেছেন না সেটি আমার জানা নেই, তবে মূলত তার একাউন্টটিসহ আরও কয়েকটি বাধা দেওয়া হয়েছে মেটাপাপেট্রির জন্যই মূলত। দ্বিতীয়ত, ২০১৫ সালে এই আলোচনায় তিনি অন্য ব্যবহারকারীর ব্যক্তিগত তথ্য প্রকাশ করে ফাউন্ডেশনের গোপীয়তা নীতি লঙ্ঘন করেন। সেখানে তাকে এ সম্পর্কে বুঝানো হয়। এরপর যার তাথ্য প্রকাশ করেছেন তিনি প্রশাসকদের আলোচনাসভায় অভিযোগ করেন, কিন্তু মাসুম ভাই সেখানেও পুনরায় একই কাজ করেন। ব্যক্তিগত গোপনীয়তা বিষয়টি অত্যাধিক গুরুত্বর একটি লঙ্ঘন এবং এর জন্য আজীবনের জন্য নিষিদ্ধ হওয়ার মত কাজ। কিন্তু বাংলা উইকিপিডিয়ায় সবাই সবার পরিচিত বিধায় মুটামুটি যে পর্যায়ে ব্যপারটি গড়ায়নি। কিন্তু দুঃখের বিষয় হলো, এমন গুরুতর একটি বিষয়ে মাসুম ভাইর পক্ষ থেকে কোন ধরণের ফর্মাল কোন মন্তব্য বা দুঃখ প্রকাশ বা ক্ষমাপ্রার্থনা কখনোই তিনি করেননি। তৃতীয়ত, মাসুম ভাই প্রশাসক সরঞ্জাম কাজে লাগে এমন বিষয়েসমূহে তাঁর অবদান পর্যালোচনায় খুব একটা আগ্রহ ফুটে উঠেনি। এছাড়া, উইকিপিডিয়া নাম স্থানে বিশেষ করে অপসারণের প্রস্তাবনায় তাঁর খুব বেশি সক্রিয়তা নেই, যে কটি আছে সেগুলো বিবেচনায় তার প্রস্তাবনার পক্ষে বা বিপক্ষে মন্তব্যগুলো নীতিমালা সম্পর্কে ভালো ধারণা আছে এমন আমার ব্যক্তিগতভাবে মনে হয়নি। এসব বিবেচনায় আমি মনে করছি মাসুম ভাই এখনি প্রশাসকত্বের জন্য প্রস্তুত নয়। আমি আবারও দুঃখ প্রকাশ করছি কারণ মাসুম ভাইর মত একজন ভালো মানুষকে বিরোধীতা করার জন্য। আশাকরি ব্যক্তিগতভাবে নেবেন না। ধন্যবাদ। ~ যুদ্ধমন্ত্রী আলাপ ১৭:১২, ১৯ সেপ্টেম্বর ২০১৯ (ইউটিসি)  সুপ্রিয় নাহিদ, প্রথমত আপনি বলেছেন যে এখানে আমরা সবাই সবাইকে চিনি। আপনিও আমাকে কম বেশী চেনেন। আপনার সক পাপেট্রি তদন্তের অভিজ্ঞতা আছে। তাই আপনার অন্তত সন্দেহের অবকাশ নেই যে রিয়াজুল ইসলাম বিডি আমার আইডি নয়। একই ব্রডব্যান্ড ইন্টারনেট সংযোগ ব্যবহার করার জন্য ইংরেজি উইকিতে আমি যখন সমস্যার সম্মুখীন হই। তখন ব্যাপারটি আপনাকে জানাই। আপনি আমাকে বেশ সহায়ক পরামর্শ দিয়েছিলেন এই ব্লক অপসারণের ব্যাপারে সর্বাত্মক সাহায্যের আশ্বাস দিয়েছেন। আর ব্লক সম্পর্কে আমি নিচেও কিছু উত্তর দিয়েছি। দ্বিতীয়ত ২০১৫ সালে উক্ত অপসারণ আলোচনায় ঐ ব্যবহারকারী ঐ নিবন্ধের অপসারনে কোন প্রমাণ ছাড়া সরাসরি পেইড আর্টিকেল বলেছেন, এতে করে কি আমার মানহানী কিংবা উইকির নীতিমালা বিরোধী হয়নি? আসলে, আমরা যখন শুরুর দিকে কাজ করতে শুরু করি তখন আবেগের পাল্লাটা বেশী ছিলো। সে যখন আমাকে প্রথমেই পেইড আর্টিকেল লেখক হিসেবে আক্রমণ করে বসে এবং অন্য আরেক জায়গায় তিনি হাহাহা, জোরে হাহাহাবলে বিদ্রুপ করে তখন আমার আবেগের জায়গাটি আহত হয়। আপনি জানেন আমরা যারা স্বেচ্ছাশ্রমে কাজ করি তাদের পেইড আর্টিকেল লেখার অভিযোগে অভিযুক্ত করলে কি পরিমানে অপমান লাগে। ঐ সংক্রান্ত আলোচনায় আমি বলেছিলাম যে আমি জানিনা উক্ত ব্যবহারকারী কে। শুধুমাত্র ধারণাবশত একটি মন্তব্য করে ফেলেছিলাম। ওই আলোচনাটি ওখানে শেষ হয়ে যাওয়ায় পরবর্তী তে ভুল স্বীকার বা ক্ষমা চাওয়ার ব্যাপারটি আর সামনে আসেনি। ওখান থেকে ফাউন্ডেশনের নীতিমালা সম্পর্কে স্পষ্ট ধারণা পাই। এরপরে এতবছরেও আলাপ আলোচনার এরকম আর কোন সমস্যার শিকার হইনি। তৃতীয়ত উইকিপিডিয়া নামস্থানে আমার কয়েকশত সম্পাদনা আছে। আমি অনেকগুলো নিবন্ধে দ্রুত অপসারণ প্রস্তাবনা দিয়েছি। উইকিপিডিয়া নামস্থান এবং অপসারণ প্রস্তাবনা সম্পর্কে আমার পরিষ্কার ধারণা আছে। ভবিষ্যতে এই দুটি ক্ষেত্রে আমি আরো বেশী কাজ করবো। — মাসুম ইবনে মুসা  কথোপকথন ০৫:০১, ২০ সেপ্টেম্বর ২০১৯ (ইউটিসি)  মাসুম ভাই দুঃখিত, তবে এবার আমি আমার বিরোধীতা জোরালো করছি। কারণ আপনি আবারও মুটামুটি প্রমাণ করলেন আপনি ব্যক্তিগত গোপনীয়তাটা ঠিক এখনো বুঝতে পারেননি। আপনি আমাকে ফেসবুক মেসেঞ্জারে ইংরেজির বাধাদানের ব্যাপারে জিজ্ঞেস করেছিলেন এবং আমার পক্ষ থেকে সহযোগিতার আশ্বাস দিয়েছি এবং বলেছি যেহেতু আপনি বাধাদান পূর্ণবিবেচনার আবেদন করেছেন ইংরেজিতে সেহেতু সেটার ফলাফল না আসা অপেক্ষা ধৈর্য্য ধারণের পরামর্শ দিয়েছিলাম। এছাড়া এটাও উল্লেখ করেছিলাম যে, ইংরেজি উইকির বাধাদানের বিষয়ে আসলে আমার ব্যক্তিগতভাবে তেমন কিছু করার নেই। আমি বড়জোড়, তাদের কাছে আপনার হয়ে সুপারিশ করতে পারি। এসবই আমাদের মধ্যে মেসেঞ্জার আলাপ যদিও এটাতে কোন ব্যক্তিগত তথ্য প্রকাশ হয়নি কিন্তু দুজন ব্যক্তির মধ্যে অন্য মাধ্যমে আলাপ আপনি অপর পক্ষের অনুমতি ছাড়া প্রকাশ করেছেন। এটাই পয়েন্ট। দ্বিতীয়ত, আপনি আমার সাথে ফেসবুকের ওই একই আলাপে আপনার বাংলা উইকিপিডিয়ার প্রশাসকত্ব আবেদনের মূল একটি কারণ বলেছিলেন (যা কোনভাবেই বাংলা উইকিপিডিয়ার প্রশাসকত্ব আবেদনের কারণ হতে পারে না), আমি সেটি প্রকাশ করতে চাই না আপনার অনুমতি ব্যতীত। তবে, আমি, আমার বিরোধীতার যা কারণ উপরে উল্লেখ করেছি ফেসবুকের আলাপেও আপনাকেকে এগুলো বলেছিলাম। আপনি বলেছেন উইকিপিডিয়া নামস্থানে আপনার কয়েকশত সম্পাদনা রয়েছে, কিন্তু এখানে সম্পাদনার বিষয়টি নয়। অপসারণ প্রস্তাবনার প্রস্তাবে আপনার মন্তব্য কম রয়েছে যা রয়েছে সেগুলোর অধিকাংশের মন্তব্য নীতিমালা অনুসারে যুক্তিসংগত হয়নি যা একজন প্রশাসকের কাছ থেকে আশা করা হয়। সবশেষে, আপনি এখনো ব্যক্তিগত গোপনীয়তা লঙ্ঘনের বিষয়ে যুক্তি হিসেবে যে কারণগুলো বলছেন তা কখনোই গ্রহণযোগ্য হতে পারে না। অপমানজনক কথা বলা, উইকিপিডিয়ার শালীনতা পরিপন্থি এবং সেটার জন্য যে নীতিমালা আর একজন ব্যক্তির গোপনীয় তথ্য প্রকাশ সরাসরি ফিজিক্যালি সে ব্যক্তির ক্ষতির সম্ভাবনা আইনী বিষয়। আপনি দুটি মধ্যে পার্থক্য এখনো ধরতে পারছেন না কোথায় আপনি ভুলটি করেছেন। এর বাইরে, একজন ব্যবহারকারী যখন প্রশাসকের আবেদন করেন তখন তার কাছ থেকে সম্প্রদায় আরও বেশি দায়িত্বশীলতা আশা করে। আপনি আপনার আবেদনে, ইংরেজির বাধাদানের বিষয়সহ সংশ্লিষ্ট বিষয়গুলো একেবারেই গোপন করে আবেদন করেছেন। ~ যুদ্ধমন্ত্রী আলাপ ০৫:৩৬, ২০ সেপ্টেম্বর ২০১৯ (ইউটিসি)   দুঃখিত, আমার নিচের আলোচনা এবং নাহিদ ভাইের মন্তব্যের পরে সমর্থন করতে পারছিনা। জনি (আলাপ) ১৯:৩২, ১৯ সেপ্টেম্বর ২০১৯ (ইউটিসি)  । যে সকল মূল্যবান অবদানকারীরা এখানে মতামত প্রদান করছেন তাঁদের মতামতের প্রতি শ্রদ্ধা জানিয়ে আমি কয়েকটি বিষয় আবার (অন্যান্য সময় আগের প্রশাসকত্বের আবেদন থেকে বিভিন্ন স্থানে এ বিষয়গুলো আলোচনায় এসেছে) উল্লেখ করতে চাই যে, প্রশাসকের দায়িত্বটি আসলে ধ্বংসপ্রবণতা রোধ, রক্ষণাবেক্ষণ, ও নিবন্ধের মানোনয়ন্নের মধ্যে সীমাবদ্ধ নয় যদিও এগুলো উইকিপিডিয়ার উন্নয়নের প্রধান চালিকাশক্তি। আর এ কাজগুলো অনেক অবদানকারী-ই করতে পারেন, তাহলে সবাই তো প্রশাসক হন না, হতে পারেন না, আবার হতে চানও না। আসলে যে-কোনো প্রকল্পেই প্রশাসকের ক্ষেত্রে সবচেয়ে গুরুত্বপূর্ণ বিষয়টি হচ্ছে ঐ উইকিপিডিয়ার সম্পর্কে তাঁর সার্বিক বোধগম্যতা, সম্প্রদায়ের বিশ্বাসযোগ্যতা, সিদ্ধান্ত নির্ধারণী বিষয়ের ক্ষেত্রে নিরপেক্ষ বিচারক্ষমতা, ও উইকিমিডিয়ার একজন অবদানকারী হিসেবে একটি ক্লিন ইমেজ। ব্যক্তিগতভাবে মাসুম ভাইয়কে আমি না চিনলেও তাঁর অবদান অনেক দিন ধরেই আমার চোখে পড়েছে, উনার অবদান অবশ্যই সন্তুষ্টজনক। উনার সাথে আমার অন বা অফ-উইকি কোথাও কোনো বিরোধ নেই। কিন্তু নাহিদ ভাই ও জনি ভাই যে বিষয়গুলো উপস্থাপন করেছেন সেই তথ্যগুলো আমার জানা ছিলো না। যে সমস্যাগুলোর দিকে তাঁরা ইঙ্গিত দিয়েছেন সেগুলো যথেষ্ট গুরুত্ববহ। সকপাপেট্রি/মেটাপাপেট্রির, গোপনীয়তার লঙ্ঘণের অভিযোগ অত্যন্ত গুরুত্বপূর্ণ অভিযোগ এবং কোনো অজুহাত-ই এ ক্ষেত্রে গ্রহণযোগ্য হয় না। সমস্যা হচ্ছে আলোচনা পড়ে আমি যা বুঝেছি তা হচ্ছে এই অভিযোগুলো শুধু অভিযোগ পর্যায়ে নেই, বরং প্রমাণিত সত্য। এই অভিযোগগুলো শুধু আমাদের বাংলা উইকিপিডিয়াতে নয়, বরং সকল উইকিপ্রকল্পেই গুরুত্বের সাথে বিবেচনা করা হয়। আমি জানি না এই বিষয়গুলো এই প্রশাসকত্বের আলোচনায় অংশ নেওয়া অবদানকারীরা চিন্তা করে দেখেছেন বা দেখছেন কী না। না দেখলে আমি বিবেচনার অনুরোধ করবো কারণ বিষয়টি অত্যন্ত গুরুত্বপূর্ণ। আগের বিষয় বলে এটি এড়িয়ে গেলেও বর্তমানের ক্ষেত্রেও বলতে হয় অপসারণ প্রস্তাবনায় একজন ব্যবহারকারীর সক্রিয়তা তাঁর সিদ্ধান্ত নির্ধারণের বা বিচার ক্ষমতার যোগ্যতা ও নিরপেক্ষতা বুঝতে ভূমিকা রাখে। কিন্তু সেক্ষেত্রে মাসুম ভাইয়ের সম্পাদনা কম থাকায় এ বিষয়ে তাঁর সক্ষমতা নিরূপণ করা সম্ভব হচ্ছে না যদিও এটি প্রশাসকদের একটি রুটিন জব। এটিকে কেউ দ্রুত অপসারণের ট্যাগিংয়ের সাথে গুলিয়ে ফেলবেন না, কারণ সেক্ষেত্রে ডিসিশন মেকিং যথেষ্ট সহজ, রোলব্যাকারারও সহজ ধ্বংসপ্রবণতা এক ক্লিকেই বাতিল করতে পারেন, তাই এখানে জাজমেন্টের পরীক্ষা হয় না। পূর্বে অনেক প্রশাসকত্বের আলোচনায় অবদানকারীরা এই বিষয়গুলো নিয়ে কথা বলেননি, কিন্তু বাংলা উইকিপিডিয়া এখন যে অবস্থানে তাতে এসকল বিষয়ে আমাদের আরও বেশি সচেতন হওয়া উচিত। দুঃখিত, আমি তাই বিরোধিতা প্রদান করছি। — তানভির • ১৩:১১, ২০ সেপ্টেম্বর ২০১৯ (ইউটিসি)  । মাসুম ভাই দীর্ঘদিন ধরে মানসম্মত সম্পাদনার জন্য পরিচিত। সম্পাদনার দক্ষতা কিংবা মানগত বিষয়টি সন্দেহের উর্ধ্বে। কিন্তু প্রশাসকত্বের মধ্যে স্পর্শকাতর বেশকিছু সরঞ্জাম এবং নীতিমালা অত্যন্ত সাবধানতার সাথে ব্যবহার করা প্রয়োজন হয়। নাহিদ ভাইয়ের ব্যাখ্যায় বিষয়গুলো উঠে এসেছে, যার মাধ্যমে প্রমাণিত হয় এদিক দিয়ে এখনো মাসুম ভাইয়ের বেশ ঘাটতি রয়েছে। বেশকিছু প্রশ্নবিদ্ধতার সমাধান এখনো হয়নি। প্রশাসক হওয়ার পূর্বে এ বিষয়ে সম্পূর্ণ পরিচ্ছন্ন সমাধান অত্যাবশ্যক। এমতাবস্থায় প্রশাসকত্বের জন্য মাসুম ভাইয়ের তৈরি নয় বলে আমি মনে করি। দুঃখিত, আমি এ প্রস্তাবে বিরোধীতা জ্ঞাপন করছি। - অংকন  (আলাপ) ১৪:০৫, ২০ সেপ্টেম্বর ২০১৯ (ইউটিসি)  , ইদানিং বাংলা উইকিপিডিয়ার পরিবর্তে উইকিউপাত্ত আর উইকিসংকলনে সময় দিই বলে এই আবেদন আমার নজরে ছিল না, কিন্তু গতকাল আবেদনকারী নিজেই একটি সোশ্যাল মিডিয়ার চ্যাটে আমাকে এই লিঙ্ক পাঠালে আবেদনটি সম্বন্ধে অবগত হই। যদিও উনি আমাকে সমর্থন বা বিরোধিতা বা মতপ্রদানের জন্য কোন অনুরোধ করেননি, কিন্তু ওপরে যারা সমর্থন করেছেন তাঁদের মধ্যে ব্যবহারকারী:Engr Read Hossain ২৭ সেপ্টেম্বর ২০১৭ এর পর এবং ব্যবহারকারী:Tmsayfullah ১লা মে, ২০১৮ এর পর এই আবেদনে সমর্থন করার জন্য হঠাৎ সক্রিয় হয়েছেন। এ থেকে বোঝা যায়, আবেদনকারী আমার মত অনেকের সঙ্গেই যোগাযোগ করে এই লিঙ্ক পাঠিয়েছেন, যা তদবির ছাড়া কিছু হতে পারে না। এছাড়া আবেদনকারী সকপাপেট্রির দায়ে ইংরেজি উইকিপিডিয়াতে অভিযুক্ত ও অসীম সময়ের জন্য বাধাদানপ্রাপ্ত। এমতাবস্থায় এই দুটি অত্যন্ত গুরুতর ব্যাপারকে লক্ষ্য করে, বাংলা উইকিপিডিয়ার প্রশাসকত্ব টুল ব্যবহাররের জন্য ওনার আবেদনকে বিরোধিতা করতে বাধ্য হচ্ছি। -- বোধিসত্ত্ব (আলাপ) ১৪:২৬, ২০ সেপ্টেম্বর ২০১৯ (ইউটিসি)  বোধিসত্ত্ব আমি তো কারো কাছে ভোট চাইনি, এমনকি আপনার কাছেও না। ভোটটা তার একান্ত ব্যক্তিগত ব্যাপার। আমি যদি আমার জন্য সমর্থন দিয়ে কাউকে নক করতাম তাহলে আপনি তদবির বলতে পারতেন। — মাসুম ইবনে মুসা  কথোপকথন ০০:২৭, ২১ সেপ্টেম্বর ২০১৯ (ইউটিসি)   মাসুম ভাইয়ের প্রশাসক হওয়ার আবেদন নজরে আসার পর আমি খুশি হয়েছিলাম। আরও একজন ভালো উইকিপিডিয়ান প্রশাসক হবেন, এই ভেবে। কিন্তু নাহিদ সুলতান, বোধিসত্ব,  জনি ইত্যাদি ভাইদের আলোচনা পড়ার পর নতুন ভাবে চিন্তার খোরাক সামনে এলো। তার বিরুদ্ধে আনীত অভিযোগ এবং সেসবের জবাব দেওয়া দেখে মাসুম ভাইয়ের প্রশাসকত্বের প্রতি ঋণাত্মক ধারণা প্রবল হয়েছে। মাসুম ভাই অনেক ভালো একজন উইকিপিডিয়ান। বাংলা উইকিপিডিয়া সমৃদ্ধ করতে প্রশাসক না হয়েও পূর্বের বেগবান কার্যক্রম আরও ত্বরান্বিত হবে আশা করছি। Mmrsafy (আলাপ) ১৫:৫০, ২০ সেপ্টেম্বর ২০১৯ (ইউটিসি)   আমি একান্ত ভাবেই এই পক্ষের দিকে মতামত দিতে বাধ্য হলাম (ভোট নয়), কারন উপরের আলোচনায় যা জানতে পারলাম, সেটা আমার কাছে ভয়ঙ্কর মনে হল। উইকি প্রশাসক শুধু একটা অন্তিরিক্ত দায়িত্ব নয়। এটা সম্প্রদায়ের একটা বিশ্বাসযোগ্যতার জায়গা। আমি আগে বর্নিত  ঘটনা গুলি জানতামই না। মাসুম ভাইয়ের সাথে কিছু হাই হ্যালো গোছের আলাপ হয়েছিল ব্যঙ্গালোরে। কিন্তু সেটা সব নয়। আগের ঘটনাগুলি যদি আমাদের আগে জানা থাকত, উনি কোনো ভাবেই সার্ক কনফারেন্সে আসতেও পারতেন না। এখানে ব্যক্তিগত সম্পর্ক বা ব্যক্তিগত পছন্দ ও অপছন্দের কোনো জায়গা নেই। তারপ্রতি আমার কোনো ব্যক্তিগত রাগও নেই। তার অবদানকে সন্মান জানিয়েও বিরোধিতা করতে বাধ্য হলাম, কিছু উইকির কিছু মৌলিক আচরণ বিধি সমস্যাজনিত কারনে। আর যে কাজগুলি উনি করতে চাইছেন সেইগুলি প্রশাসক না হয়েও করা যায়। আমার বেশ সন্দেহ হচ্ছে যারা অনাকে সমর্থন করছেন, তারা কি জানেন,সকপাপেট্রি/মেটাপাপেট্রির, গোপনীয়তার লঙ্ঘণ, যা উনি করেছেন ও প্রমানিত, উইকিমিডিয়া বিশ্বে কি চোখে দেখা হয় ও তাদের বিরুদ্দে কি ব্যবস্থা নেওয়া হয়? আমি অনুরোধ করব তারা একবারটি সেইগুলি পরে আসুন।--জয়ন্ত (আলাপ - অবদান) ১৬:৫৪, ২০ সেপ্টেম্বর ২০১৯ (ইউটিসি)   ~ ডোরেমন আলাপ  ০৬:৫০, ২১ সেপ্টেম্বর ২০১৯ (ইউটিসি) ব্যবহারকারী কর্তৃক পরিবর্তিত ভোট। — তানভির • ০৭:০১, ২৪ সেপ্টেম্বর ২০১৯ (ইউটিসি)  EFTEKHARNAEEM, বিরোধীতার কারন উল্লেখ করুন। CAPTAIN RAJU(T) ০৭:২১, ২১ সেপ্টেম্বর ২০১৯ (ইউটিসি)   - অবশ্য ঠিক বিনাবাক্য ব্যয়ে নয়; হয়তোবা এক বা দুটি প্রশ্নের মুখোমুখি হতে হতো অত্যন্ত কাছের ও দীর্ঘদিনের অতি পরিচিত মুখ, ছোট ভাই মাসুম ইবনে মুসাকে। মানসিকভাবে প্রস্তুতও ছিলাম মাসুম আল হাসান রকি'র ন্যায় তাকে সমর্থনকল্পে এ আবেদনে সাড়া দেয়ার। কিন্তু, বেশ কয়েকটি বিতর্কিত বিষয়ের ওপর আলোকপাতের বিরূপ অভিব্যক্তি প্রকাশের ফলে ব্যথিত করেছে স্বীয় চিত্তকে ও অপ্রস্তুত করে ফেলেছে আমায়। তন্মধ্যে, সর্বাপেক্ষা গুরুত্বপূর্ণ বিষয় হলো - দুই বা ততোধিক ব্যবহারকারী নির্দিষ্টকরণ ও যাঁচাই প্রশ্নে চলমান আলোচনাবিষয়ক তথ্য গোপন করা। সেলক্ষ্যে একান্ত আগ্রহ থাকা সত্ত্বেও সমর্থনের পরিবর্তে বিরোধিতা করতে বাধ্য হলাম মূলতঃ ‘দ্বৈরথে দুলছে মনকে’ স্থিরতায় আনতে। সমর্থন করলে তা নিজের অস্তিত্বকে বিরোধিতা করা ও আত্মপ্রতারণার শামিল বলে গণ্য করতাম। অত্র বক্তব্যে অন্ধ আবেগময় সংবেদনশীল ভালোবাসাকে পরিহার করে দৃঢ় ও কঠোর চিত্তে প্রশাসনিক দিককে প্রাধান্য দিয়েছি মাত্র। অভিজ্ঞ ও দীর্ঘদিনের ব্যবহারকারীদের অজানা নয় যে, চলমান বিষয়ের সুরাহা না হওয়া পর্যন্ত বিশ্বাসযোগ্যতা, দায়িত্বশীলতা ও গ্রহণযোগ্যতার ন্যায় গুরুত্বপূর্ণ প্রশ্নে ভবিষ্যতে নিরপেক্ষনীতি অবলম্বনে আগ্রহী ব্যবহারকারীর প্রশাসকের অধিকারের আবেদন করা মোটেই উচিৎ নয়।  এছাড়াও, ভেবে দেখা উচিৎ যে - এরফলে উইকিপিডিয়ার পুরো প্রশাসন ব্যবস্থাসহ সংশ্লিষ্ট প্রশাসকগণও প্রশ্নবিদ্ধ হয়ে পড়তে পারেন তাঁদের উদার দৃষ্টিভঙ্গীর কারণে! ভবিষ্যতে প্রশাসকের অধিকারবিষয়ক আবেদনে উত্থাপিত এ জাতীয় বিতর্কিত যে-কোন বিষয়ের সুষ্ঠু ও স্থায়ী সমাধান না হওয়া পর্যন্ত সরাসরি বাতিল/স্থগিতাদেশের বিষয়টি লিখিতভাবে কিংবা সম্প্রদায়ের চিন্তাধারায় অবগত রাখার স্বার্থে প্রস্তাবনাকারে স্বীয় দৃষ্টিভঙ্গীতে উল্লেখ করলাম। মনঃক্ষুণ্ণ ও ভগ্নহৃদয়ে - Suvray (আলাপ) ০৮:১৬, ২১ সেপ্টেম্বর ২০১৯ (ইউটিসি)  সবকিছু পড়ে আমি  করার সিদ্ধান্ত নিয়েছি। তবে আপনার অবদানের জন্য ধন্যবাদ। আপনি ভাল অবদান রেখে চলেছেন — Ahmad ১৪:২১, ২২ সেপ্টেম্বর ২০১৯ (ইউটিসি)  বিনয়ের সাথে  করছি। মেটাপাপেট্রি, ব্যবহারকারীর ব্যক্তিগত তথ্য প্রকাশ করা ছাড়াও বাংলা উইকিপিডিয়ায় ৪২,৯৭৮ সম্পাদনার বিপরীতে উইকিপিডিয়া নামস্থানে মাত্র ২১৬ টি সম্পাদনা আমাকে আশাবাদী করতে পারছে না।--মাসুম-আল-হাসান (আলাপ) ০১:৪৮, ২৩ সেপ্টেম্বর ২০১৯ (ইউটিসি)   করছি। মাসুম ভাই মানুষ হিসেবে খুবই অমায়িক ও ভালো বলেই আমি জানি। তিনি একজন অসাধারণ উইকিপিডিয়ান। কিন্তু প্রশাসক হিসেবে তার ভূমিকা কেমন হবে, সে বিষয়ে আমার সন্দেহ আছে। অনেক অনেক আলোচনা হয়েছে, অনেক বিষয়েই হয়েছে। বাংলা উইকির ইতিহাসে মনে হয়, সবচেয়ে বেশিই আলোচনা হয়েছে। আমার বিরোধিতার প্রধান কারণ হচ্ছে মাসুম ভাইয়ের নিবন্ধ ও ব্যবহারকারী পাতা ছাড়া অন্যান্য নামস্থানে অবদানের অভাব। একজন প্রশাসকের মূল কাজ এসব নামস্থানেই। ধন্যবাদ। - মেরাজ (আলাপ) ০৩:২৩, ২৫ সেপ্টেম্বর ২০১৯ (ইউটিসি)   নিরপেক্ষ    মন্তব্য   আপনার আগ্রহের জন্য আপনাকে সাধুবাদ জানাই। আপনাকে ইংলিশ উইকিতে অসিম সময়ের জন্য অবরুদ্ধ করা হয়েছে কারন আপনি কোনো কারন ছাড়া দুটি ভিন্ন একাউন্ট তৈরি করেছন এবং সেই একাউন্টের অপব্যবহার করেছন, সকপাপেট আলোচনায় আপনি নিজের পক্ষে কোনো মন্তব্য দেননি। একজন অভিজ্ঞ ব্যবহারকারী হিসেবে সেরকম করা ঠিক হয়নি, যদিও আমরা ইংলিশ উইকির প্রশাসকত্তের জন্য আলোচনা করছিনা তবুও এটি পরিষ্কার হওয়া প্রয়োজন, অনুগ্রহ করে আপনার উদ্দেশ্য ও কারণ ব্যাখ্যা করেন। জনি (আলাপ) ১৬:৫৬, ১৯ সেপ্টেম্বর ২০১৯ (ইউটিসি)  ZI Jony আমি কখনোই দুটি ভিন্ন একাউন্ট ব্যবহার করিনি। আর এই সকপাপেট আলোচনায় কিন্তু প্রমাণিত হয়নি যে আমি সক অ্যাকাউন্টের অপব্যবহার করেছি। ওই আলোচনার ফলাফলে দেখুন Unrelated লেখা আছে, মানে এক অ্যাকাউন্টের সাথে অপরটি কোন সম্পর্ক নাই। আর মন্তব্য করিনি কারণ অভিযোগটি সম্পুর্ণ মিথ্যা এবং আনুমানের উপর তদন্তটি করা হয়েছে, সেটা প্রশাসকগনই বুঝে ফলাফল দিবেন এজন্য অহেতুক কথায় কথা বাড়াতে চাইনি! তবে একটি নিবন্ধের অপসারণ প্রস্তাবনাকে কেন্দ্র করে মেটাপাপেপ্ট্রি অথবা একই ব্রডব্যান্ড ইন্টারনেট কানেকশনে আইপি এড্রেস কাছাকাছি থাকতে পারে বলে করে আমাকে অবরুদ্ধ করা হয়েছে বলে ধারনা করছি, এতে আমার কোন দোষ কিংবা ভূল নাই। কেউ আমার বিরুদ্ধে অভিযোগ করে ও আমার উপর ব্যবহারকারী পরীক্ষণে আরেক অ্যাকাউন্ট পাওয়া যায় কিন্তু সেটা আমার নয়। আর সক অ্যাকাউন্টের অপব্যবহার সম্পর্কে আমার স্পষ্টত ধারনা রয়েছে। আশা করছি যে খুব শীঘ্রই আনব্লক হতে পারব। এছাড়া বাংলা উইকিপিডিয়ার সাথে ইংরেজী উইকির অধিকার কিংবা অন্যান্য সংশ্লিষ্টতার সাথে কোন সম্পর্ক নাই কারণ দুইটি সম্পূর্ণ আলাদা প্রকল্প। আশা করছি যে বোঝাতে পেরেছি। — মাসুম ইবনে মুসা  কথোপকথন ১৮:২২, ১৯ সেপ্টেম্বর ২০১৯ (ইউটিসি)  সকপাপেট আলোচনায় যা ধারনা করা হয়েছিল সেটি প্রমাণিত হয়নি, তবে যেটি প্রমাণিত হয়েছে তাহলো Riazul Islam BD আপনারি অন্য একটি একাউন্ট যার থেকে বাংলা উইকিতে ২২৯ টি সম্পাদন হয়েছে। আপনার Riazul Islam BD সম্পকে আলোচনা শুরু করা উচিৎ ছিলো এবং আমি আশাকরি আপনি সেটা করবেন যদিনা আপনার কোনো দোষ না থাকে। এই বার নিয়ে আপনাকে তিন বার অবরুদ্ধ করা হয়েছে (১ মাস, সারে তিন মাস এবং শেসের বার)। বাংলা উইকিপিডিয়ার সাথে ইংরেজী উইকির অধিকার কিংবা অন্যান্য সংশ্লিষ্টতার সাথে কোন সম্পর্ক নেই এটাও বলা যাবেনা, কেননা আপনি প্রশাসকত্তের জন্য আবেদন করেছন এবং এই ক্ষেত্রে একজন ব্যবহারকারী পরীক্ষকের সিদ্ধান্তের মূল্যায়ন করতে হবে। অন্য কথায়, প্রত্যক্ষ ভাবে না হলেও পরোক্ষ ভাবে ইংরেজী উইকির সাথে সম্পর্ক আছে, আমাদের অধিকাংশ নিতিমালাই ইংরেজী উইকির থেকে অনুবাদ করা। জনি (আলাপ) ১৯:৩২, ১৯ সেপ্টেম্বর ২০১৯ (ইউটিসি) জনি উপরের ১২ নং প্রশ্নের উত্তরে বিস্তারিত আলোচনা করেছি। আশা করছি যে উত্তরটি পাবেন সেখানে। — মাসুম ইবনে মুসা  কথোপকথন ০০:২২, ২১ সেপ্টেম্বর ২০১৯ (ইউটিসি) আমি আপনার উত্তরে এখনো নিশ্চিত না। জনি (আলাপ) ১৪:৫৯, ২৫ সেপ্টেম্বর ২০১৯ (ইউটিসি)  : সুপ্রিয় সম্প্রদায়, ২০১৫ সালের একটি অনভিপ্রেত ঘটনার জন্যে আমি আন্তরিক ভাবে দুঃখিত। আমি সকলের নিকট, বিশেষতঃ আশার নিকট একান্তভাবে ক্ষমাপ্রার্থী। অতীত তো বদলে দিতে পারবো না; কিন্তু কথা দিচ্ছি ভবিষ্যতে এ ধরণের কোন ভুল আমি আর করবোনা। আশা করি সকলে বিষয়টি ক্ষমা সুন্দর দৃষ্টিতে দেখবেন এবং আমাকে ভবিষ্যৎ পথ চলায় সমর্থন ও সহযোগিতা করবেন। ইংরেজি উইকিতে আমার সম্পর্কে যেই অভিযোগটি উত্থাপিত হয়েছে তা বিচারাধীন থাকায় সরাসরি কোনো বক্তব্য দেয়ার সুযোগ না-থাকায় এতোটুকুই শুধু বলবো যে, সেখানেও অভিযোগটি নিঃসন্দেহে প্রমাণ করা যায়নি এবং আমার স্বপক্ষেও কেউ কেউ বক্তব্য উপস্থাপন করেছেন। — মাসুম ইবনে মুসা  কথোপকথন ১৩:০০, ২০ সেপ্টেম্বর ২০১৯ (ইউটিসি)  বক্তব্য প্রদানকারী তাঁর বক্তব্যের সুনির্দিষ্ট অংশ সম্প্রদায়ের উদ্দেশ্যে সম্প্রদায়ের আলোচনাসভায় উল্লেখ করেছেন। তাঁর অনুরোধক্রমে এই আলোচনা পাতায় সেই অংশটি কেটে দেওয়া হলো। — তানভির • ১৭:২২, ২৩ সেপ্টেম্বর ২০১৯ (ইউটিসি)   মাসুম-এর প্রশাসকত্ব হিসেবে এ আবেদনে যথেষ্ট ভালো আলোচনা হয়েছে, যা অন্য কোনো প্রশাসকের বেলায় এমনটি হয়েছে বলে মনে হয়নি। বিষয়টি একটি ভালো দিক।  স্বীকার করছি মাসুম একজন পুরোনো উইকিপিডিয়ান তাই স্বভাবতই কিছুটা দক্ষ। তাই তাই সক পাপের্টি অভিযোগটি নিষ্পত্তি হয়ে গেলে আমার পূর্ন সমর্থন থাকবে নচেৎ নয়। কারণ, নিয়মিত কাজ করতেন এমন ব্যক্তিদের ক্ষেত্রে দেখেছি সক-পাপের্টির দায়ে তাদেরকে বাধাদান করা হয়েছে। নীতিমালার কঠোরতায় ওই ব্যক্তিদের অবদান থেকে রূঢ় বাস্তবতায় বঞ্চিত হতে হয়েছে উইকিপিডিয়াকে। তাই বিষয়টি হালকা করে দেখার সুযোগ নেই। অভিযুক্ত থেকে প্রশাসকত্বের অধিকার পেলে  ভিন্ন বিতর্ক তৈরি হওয়ার সম্ভাবনা থাকবে, বলা হতে পারে, বাংলা উইকির প্রশাসকই ইংরেজি উইকিতে সক পাপের্টির দায়ে অভিযুক্ত। তাই মাসুমের প্রতি পরামর্শ আগে ওই অভিযোগ থেকে মুক্তি নিন, তারপর বাংলা উইকির প্রশাসকত্বের দায়িত্ব নিয়ে পূর্ণগতিতে কাজ করুন। ভুলের জন্যে মাসুমের কাছে দুঃখ প্রকাশ করে আমার ১১ নং প্রশ্নটি আমি সংশোধন করে পুনরাবৃত্তি করেছি তাই উত্তরটি পুনরায় দেয়ার অনুরোধ করছি।--— দেলোয়ার (✉) • ২০:০৮, ২০ সেপ্টেম্বর ২০১৯ (ইউটিসি)  দেলোয়ার, আপনার প্রশ্নটিই মূলত প্রথমে এখানে  ভুল ছিল.--নেহাল(আলাপ) ২৩:২৮, ২২ সেপ্টেম্বর ২০১৯ (ইউটিসি)  : যেকোনো অপরাধের বা অভিযোগের প্রেক্ষিতে বিচার প্রক্রিয়া সম্পন্ন হওয়ার অন্যতম নীতি হচ্ছে - একবার বিচার প্রক্রিয়া সম্পন্ন হওয়ার পর দায়ী / দোষীকে সাজা দেয়ার হলে সেই সাজার মেয়াদান্তে বা খালাসে তার অব্যাহতি ঘটে এবং সে স্বাভাবিক কার্যক্রমে অংশ নিতে পারে; উদাহরণস্বরূপ বলা চলে, এমনকি যেকোনো অপরাধে জেল খাটার পরও খালাস প্রাপ্ত আসামী নির্দিষ্ট মেয়াদান্তে দেশের সর্বোচ্চ আইন পরিষদেরও সদস্য হতে পারেন এবং তখন তাকে পুনরায় শাস্তির আওতায় আনার কোনো সুযোগ নেই বা সেই পূর্বের কর্মকান্ডের জন্য তাকে নতুন করে সাজা দেয়ারও কোনো সুযোগ নেই। ব্যক্তিগত গোপনীয়তা লঙ্ঘনজনিত বিষয়ক মাসুমের অপরাধটি নিঃসন্দেহে যেকোনো মাত্রায়ই সর্বোচ্চ শাস্তির যোগ্য এবং উইকিপিডিয়ার সকল প্রকল্প হতে আসীম মেয়াদে বাঁধাপ্রাপ্ত হওয়ার মতো। কিন্তু, তত্‌কালীন প্রশাসকগণ তার সেই অপরাধ উদার চিত্তে মর্জনা করে তাকে অভিযোগ হতে অব্যহতি দান করেছিলেন এবং এই প্রক্রিয়ায় মূল সিদ্ধান্তও নিয়েছিলেন গ্লোবাল প্রশাসক নাহিদ সুলতান। এক্ষণে, এই প্রসঙ্গের অবতারনার বিষয়টি সাধারণ বিচারকার্যের সাথে সাংঘর্ষিক এবং একবার ক্ষমা করে পুনরায় তাকে অপরাধী হিসাবে বিবেচনার কোনো সুযোগও এখানে নেই! প্রসঙ্গতঃ পুনরায় বিচার চাইতে হলে তা কেবল ক্ষতিগ্রস্থকেই চাইতে হয়; কিন্তু সেই বিচারক বা বিচার প্রক্রিয়ার সাথে সংশ্লিষ্ট জুরিদের কেউ তা চাইতে পারে না। বাংলা উইকিপিডিয়ায় প্রশাসকগণকে যদি বিচারক হিসাবে কল্পনা করি তাহলে জুরি বলা চলে সাধারণ সম্পাদকদিগকে। মাসুমের বিরুদ্ধে আশা ব্যক্তিগত গোপনীয়তা লঙ্ঘনের অভিযোগ আনয়ন করেন প্রশাসকদের আলোচনাসভাতে যাতে তত্‌কালীন প্রশাসকগণ চূড়ান্ত সিদ্ধান্ত নেন এবং অভিযোগকারীও তা মেনে নেন (যেহেতু তিনি আপত্তি জানাননি)। এমতাবস্থায় সেই অভিযোগ এই প্রশাসকত্বের আবেদনে আলোচনা করার যৌক্তিকতা কী বা এর সুযোগইবা কতটুকু তা নিয়ে আমি সন্দিহান। - ধন্যবাদান্তেঃ Ashiq Shawon (আলাপ) ২০:২৬, ২১ সেপ্টেম্বর ২০১৯ (ইউটিসি) সেখানে আগের আলোচনায় উদার মনোভাব দেখানোর কারণ আমি চাইনি তাঁর মত একজন সম্পাদনাকারী বাধাপ্রাপ্ত হোক। এই আবেদনে এটা উঠানোর কারণ হলো, ১) তাকে তখন উদার মনোভাব দেখানো হলেও তখন তিনি এ বিষয়ে তাঁর নিজের মন্তব্য বা তাঁর অবস্থান ব্যাখ্যা করেননি। মাসুম ভাই এই আবেদনে একটি অংশে উল্লেখ করেছেন, তিনি সময় আলোচনাটি শেষ হয়ে যাওয়ায় আর কোন মন্তব্য করেননি বা তিনি তাঁর অবস্থান ব্যাখ্যা করেননি। আপনি যদি প্রশাসকের আলোচনাসভার ওই আলোচনাটি দেখেন তাহলে দেখবেন আলোচনাটি বন্ধ করা হয়নি এবং আমি মধ্যস্থতাকারী হিসেবেই মূলত মাসুম ভাইকে পরামর্শ দিয়েছিলাম। তিনি আমার মন্তব্যের পরও ব্যবহারকারী আশার কাছে ওই আলোচনায় বা তাঁর আলাপ পাতায় ব্যক্তিগতভাবে দুঃখ প্রকাশ করতে পারতেন বা তিনি যে ভুল করেছেন এবং এটি আর করবেন না সেটি বলতে পারতেন। তা তিনি করেননি। এবার যদি ধরে নেই যে, তখন তিনি মনে করেছেন যে, আলোচনাটি শেষ সুতরাং আর দুঃখপ্রকাশ করত পারেননি। তারমানে তিনি ব্যাপারটি তখন বুঝতে পেরেছিলেন কোথায় ভুল করেছেন, জাস্ট মন্তব্য করার সুযোগ পাননি বলে দুঃখটা প্রকাশ করতে পারেননি। কিন্তু আপনি খেয়াল করে দেখবেন, এতোদিন পরেও মাসুম ভাই আমার বিরোধীতার মন্তেব্যের প্রথম উত্তরে আবারও ব্যাপারটি জাস্টিফাই করার চেষ্টা করেছেন। তারমানে এখনো তিনি ব্যাপারটি সিরিয়াসলি নেননি। আশাকরি, আপনাকে ব্যাখ্যা করতে পেরেছি। এই একটি ব্যাপার ছাড়াও আমার আরও বেশ কিছু পয়েন্ট উপরে উল্লেখ করেছি। নতুন একটি ব্যাপার হলো, বোধিদার তদবির-এর উত্তরে মাসুম ভাই ব্যাখ্যা দেওয়ার চেষ্টা করেছেন, ভোট চাননি বলে নাকি সেটি তদবির হয়নি। কিন্তু তদবির-এর যে নির্দেশিকা পাতাটা আছে ভূমিকার দ্বিতীয় অনুচ্ছেদটাই তাঁর সাথে মিলে যায়। একজন প্রশাসক সরঞ্জামের প্রার্থীর কাছ থেকে একটু দায়িত্ববোধও আশা করা হয়। সম্মিলিতভাবে, এজন্য  প্রশাসক সরঞ্জাম ব্যবহারের জন্য এখনো মাসুম ভাই প্রস্তুত নয় বলেই মনে করি। ~ যুদ্ধমন্ত্রী আলাপ ২০:৪৪, ২১ সেপ্টেম্বর ২০১৯ (ইউটিসি)  প্রিয় নাহিদ, তোমার মন্তব্যের বা উত্তরের প্রেক্ষিতে আমার বক্তব্য হলো - ১. ঠিক যে কারণে (উদার মনোভাব দেখানো) তখন বাঁধা দেয়া হয়নি; ঐ একই কারণ কি এখনও বলবত্‌ নেই? মাসুমের ন্যায় পরিশ্রম কি কোনো সম্পাদক কিংবা কোনো প্রশাসকও করে? কেবল প্রশাসক সুব্রতদা ব্যতীত আমি আর কাউকেতো দেখিনা! সেই বিবেচনায় কি এখানেও তোমার উদারতা দেখানো উচিত ছিলো না? ২. প্রশাসকদের পাতার সেই আলোচনা পড়ে আমার মনে হয়নি যে এটি কোনো মধ্যাস্থতা ধরণের মন্তব্য - বরং মনে হয়েছে একজন দায়িত্বশীল প্রশাসক সেই আলোচনাটিকে জোরপূর্বক বন্ধ করে দেয়ার মানসে চূড়ান্ত সিদ্ধান্ত জানালেন। এবং আমার এই ধারণার স্বপক্ষে ব্যাখ্যা হলো এই যে, সেই মন্তব্যের পরে তত্‌কালীন অপর কোনো প্রশাসক সেখানে কোনো মন্তব্য করেননি ও অভিযোগকারী বা অভিযুক্তও কোনো মন্তব্য করেননি - অর্থ্যাত্‌ সকল পক্ষই তোমার বক্তব্যকে চূড়ান্ত হিসাবে মেনে নিয়ে ঘটনার সেখানেই সমাপ্তি হয়েছে বলে ধরে নিয়েছে। ৩. ব্যবহাকারী মাসুমকে প্রথম পেইড নিবন্ধাকার হিসাবে উল্লেখ করে মন্তব্য করায় সে ক্ষিপ্ত হয়ে বা মনে মনে রুষ্ট হয়ে ব্যবহারকারী আশার ব্যক্তিগত তথ্য ফাঁস করেছে বলে আমার মনে হয়েছে; কেউ যখন যেই অপরাধ বা ঘটনা ঘটায়নি কিন্তু সেই অপরাধের দায় তাকে দেয়া হয় তখন তাদের মধ্যে কেউ কেউ এধরণের অচরণ করতে পারে বলে আমি মনে করি। কাজেই, সেই বিবেচনায় আমি বলবো ব্যবহারকারী আশা নিজেও এমন একটি অভিযোগ করেছিলেন যার কোনো প্রমাণ তিনি উপস্থাপন করতে পারেননি, ফলে সেটি প্রকৃতপক্ষে মিথ্যা অভিযোগ বলেই প্রতীয়মান হয়। কিন্তু তাতে মাসুমের অপরাধ যেমন গ্রজণযোগ্যতা পায়না ঠিক তেমনই আশাকেও আমি নিরাপরাধী ভাবতে পারছি না। ৪. সেই ঘটনার প্রক্ষিতে বিচার / সমাধান দেয়ার পর মাসুম ব্যক্তিগতভাবে ক্ষমা চাইলে তাকে আমরা আদর্শ হিসাবে মেনে নিতে পারতাম; কিন্তু সেটি চায়নি বলেই যে তাকে সেই পুরোনো বিষয় টেনে এনে আবারও বিচারের সম্মুত্থিন হতে হবে তা কিন্তু নয়। আমি আবও তোমাকে স্মরণ করিয়ে দিতে চাই, এমনকি এমপি পদে পর্যন্ত সাজাপ্রাপ্ত আসামী নিবরআচিত হয়ে আসেন এবং তারাও তাদের সেই অপরাধের জন্য ক্ষমাতো চানই না, অনেকক্ষেত্রেই সেটিকে জাস্টিফাই করেন! কিন্তু, মূল বিষয় হলো - সমাধান / বিচার সমাপান্তে সেই বিচারের অপরাধের সূত্রে কোনোভাবেই তাকে কোনো সুযোগ বা সুবিধা হতে বঞ্চিত করার সুযোগ নেই - কারোই নেই এবং কোনো আইনেই তা নেই! অথচ, প্রতিটি বিরোধীতাতেই দেখো এই বিষয়টিই চলে আসছে সামনে এবং এর প্রক্ষিতেই সিদ্ধান্তে পৌছাচ্ছে সকলে! ৫. তদবীরের বিষয়ে মাসুম ব্যাখ্যা দিয়েছে এবং তার প্রেক্ষিতে বলা চলে এটাকে যদি তদবীর বলা হয় তবে এধরণের অন্ততঃ আরো বেশ কিছু আবেদন (প্রশাসকসহ বিভিন্ন পদে) আছে যেগুলোও নীতিমালার ব্যত্যয় ঘটিয়েছিলো, কিন্তু সেটি নিয়ে যেহেতু তখন কোনো আলোচনা হয়নি তাই ধরেই নেয়া হয়েছে যে, এটিই বুঝি বাংলা উইকিপিডিয়ায় সাধারণ রীতি! ৬. প্রশাসক বোধিসত্ব আরো যেই বিষয়টি এনেছে তার প্রক্ষিতে কিন্তু এমন প্রশ্নও উত্থাপন করার সুযোগ আছে যে, গত তিনমাসেও যাদেরকে আমরা বাংলা উইকিতে সরাসরি অবদান রাখতে দেখিনি তারা এই আবেদনে এসে বিরোধীতা করছে কেন? তারা কীভাবে জানলেন? এবং এই প্রশ্ন উঠাও কি স্বাভাবিক মনে হবে না? ৭. প্রশাসকের সরঞ্জাম ব্যবহার করেনি যে, সে ঠিক কীভাবে জানতে পারবে যে এটির ব্যাপকতা কী হতে পারে বা এর ব্যবহারে কত কত ক্ষেত্র থাকা সম্ভব? ৮. বিশ্বস্ততাকে সবচেয়ে বড় হিসাবে দেখা হওয়ার প্রেক্ষিতেই ব্যক্তিগত গোপনীয়তার বিষয়টি সামনে এসেছে, কিন্তু যেহেতু সে এই অভিযোগ থেকে তখন অব্যাহতি পেয়েছিলো (তা সেটি যেই কারণেই পাক না কেন) এবং পরবর্তীতেও একই ঘটনা সে আর কখনও ঘটায়নি, কাজেই তার সেই কর্মকান্ডের প্রক্ষিতে যে বা যারা যারাই বিরোধীতা করছে তাদের কারো বিরোধীতাই আইনানুসারে টেকে না! ৯. ইংরেজী উইকিতে কেউ ব্লকড হলেই তার আবেদনের কোনো সুযোগ নেই বা তাকে কোনো পদে নেয়া যাবে না এমন কিছুও কিন্তু কোথাও নেই! ১০. সর্বোপরি - ইংরেজী উইকিতে যা ঘটেছে তা এখনও চলমান এবং সিদ্ধান্ত এখনও বিবেচনাধীন আছে বলে (অভিযুক্তের আপীল / বক্তব্যের প্রক্ষিতে এবং সেই আলোচনায়ও অভিযোগ সম্পর্কে অনিশ্চিত ধারণার বক্তব্য আসায়) আমরা এটিও বলতে পারিনা যে সে প্রকৃতই অপরাধী। এবং ১১ নং বিষয় হলো - আইন প্রয়োগের অন্যতম শর্ত কোনো নিরপরাধী ব্যক্তি যেন ভুল বুঝাবুঝি বা আইনের ফাঁকফোকরে হলেও বিন্দুমাত্রও শাস্তি না পেয়ে থাকেন - এমনকি একজন দাগী যদি ছাড়াও পান তবুও যেন এটি না ঘটে। অর্থাত্‌, কোনো অনিশ্চিত ক্ষেত্রে বা চলমান প্রক্রিয়ার ক্ষেত্রে কাউকে তুমি অপরাধী বলতেই পারবে না! কাজেই, সকল তথ্য উপাত্তের প্রক্ষিতে বলা চলে যে, মাসুমের বিরোধীতা করে যেই তিনটি বিষয় সামনে আনা হয়েছে - আইনের দৃষ্টিতে তার একটিও যৌক্তিক ভিত্তি পাবেনা। তবে, যদি এদের একটিও প্রমাণ করা সম্ভব হয় - তবে তাতে তাকে সর্বোচ্চ সাজা হিসাবে চিরতরে ব্লকই করতে হয়। কিন্তু, উদারতার যে বিষয়টি আমরা বাংলা উইকিতে চর্চা করি, এমনকি তুমি নিজেও গ্লোবাল প্রশাসক হয়েও, উইকিমিডিয়া ফাউন্ডেশনের লিখিত আইনের ব্যত্যয় ঘটিয়েও, তাকে সেই ২০১৫ সালেই সম্পাদনা কার্য চালিয়ে যাবার সুযোগ দিয়েছো সেই একই কারণে এখনও সে প্রশাসক হওয়ার যোগ্য বলেই আমি মনে করি এবং সেজন্যই আমি তাকে সমর্থনও দান করছি। আশা করি বিষটি তোমাকে বুঝাতে পেরেছি; :::এবং সকল বিরোধীতাকারীও বিষয়গুলোর অন্তঃস্থ তাত্‌পর্য বুঝতে সক্ষম হবে। - ধন্যবাদান্তেঃ Ashiq Shawon (আলাপ) ২০:২৬, ২২ সেপ্টেম্বর ২০১৯ (ইউটিসি) আশিক ভাই, প্রশাসক আবেদনের জন্য ব্যবহারকারী কত নিবন্ধ লিখেছেন বা অন্য কী সম্পাদনা করেছেন তার চেয়ে প্রশাসনা সরঞ্জামগুলো তিনি কাজে লাগাতে পারবেন কিনা সেটিই হল এখানে আলোচনা হওয়া উচিত। তার আগের কার্যক্রমসহ অরও যে বিষয়গুলো আমি আমার কয়েকটি মন্তব্যে এই আলোচনায় উল্লেখ করেছি সে বিবেচনায় আমার কাছে তাকে প্রশাসক সরঞ্জাম ব্যবহারের জন্য প্রস্তুত মনে হয়নি। সুতরাং আমি বিরোধীতা করেছি। আপনার প্রতিটি পয়েন্ট ধরে ধরে, তারপরও আমি যুক্তি দিতে পারবো। কিন্তু আমি আমার এই কয়েকটি মন্তব্যে আমি কেন বিরোধীতা করেছি তা পরিষ্কার করতে পেরেছি বলেই আমার বিশ্বাস। সুতরাং আর পরীশ্রম করতে চাই না। তবে, এই আবেদনের পর অন্যান্য উইকিরমত আমাদের একটা প্রশাসকদের কার্যক্রম কী কী হয় বা ঠিক কী কী বিষয় আশা করা হয় সেটি মনে হয় সম্প্রদায় হিসেবে আমাদের সাধারণ একটি টিউটোরিয়াল ধরণের পাতা তৈরি জরুরী হয়ে পরেছে। না হলে, সম্প্রদায়ের অনেক অভিজ্ঞ ব্যবহারকারীও সম্ভবত মনে করছেন যে, শুধুমাত্র বেশি নিবন্ধ লিখলেই বা অন্য সম্পাদনা করলে (যেগুলোর সাথে এই সরঞ্জামের কোন সম্পর্ক নাই) খুব সম্ভবত প্রশাসক হওয়া যায়। ~ যুদ্ধমন্ত্রী আলাপ ২১:০১, ২২ সেপ্টেম্বর ২০১৯ (ইউটিসি) ও, ভালো কথা এখানে মনে হয় দুবার কথা উঠলো যে, যারা বিরোধীতা করেছেন তাদেরকে নিয়ে সন্দেহ করা হয়েছে। এরমধ্যে শুধু বোধিদাই এই আবেদনের পূর্বে বেশ কিছুদিন বাংলা উইকিতে তিনি সম্পাদনা করেন না। কিন্তু তাঁকে আবেদনকারী নিজেই জানিয়েছে। বাকী সবাই দেখলাম এই আবেদনের পূর্বে অনেক বেশি বা কিছু কিছু আবদান আছে। সুতরাং এটির মাধ্যমে ঠিক কী বুঝাতে চাইছেন? ~ যুদ্ধমন্ত্রী আলাপ ২১:০৬, ২২ সেপ্টেম্বর ২০১৯ (ইউটিসি)   সুপ্রিয়  আপনি কোন প্রশ্নের উত্তর সরাসরি এড়িয়ে যেতে পারেননা, যে আপনি আপনার পছন্দমত উত্তর প্রদান করলেন। একজন বিরোধিতাকারী এবং প্রশাসক হিসেবে একদম অনুচিত যেটি আপনি উপরের আশিক ভাইয়ের এই প্র্রশ্নটি একেবারে পুনরায় বিচার চাইতে হলে তা কেবল ক্ষতিগ্রস্থকেই চাইতে হয়; কিন্তু সেই বিচারক বা বিচার প্রক্রিয়ার সাথে সংশ্লিষ্ট জুরিদের কেউ তা চাইতে পারে না। বাংলা উইকিপিডিয়ায় প্রশাসকগণকে যদি বিচারক হিসাবে কল্পনা করি তাহলে জুরি বলা চলে সাধারণ সম্পাদকদিগকে। মাসুমের বিরুদ্ধে আশা ব্যক্তিগত গোপনীয়তা লঙ্ঘনের অভিযোগ আনয়ন করেন প্রশাসকদের আলোচনাসভাতে যাতে তত্‌কালীন প্রশাসকগণ চূড়ান্ত সিদ্ধান্ত নেন এবং অভিযোগকারীও তা মেনে নেন (যেহেতু তিনি আপত্তি জানাননি)। এমতাবস্থায় সেই অভিযোগ এই প্রশাসকত্বের আবেদনে আলোচনা করার যৌক্তিকতা কী বা এর সুযোগইবা কতটুকু? এড়িয়ে গেছেন এছাড়া উপরের ১১টি মন্তব্য যেটি আপনার পছ্ন্দ হয়েছে শুধুমাত্র সেটির উপর আলোকপাত করেছেন। অনগ্রহপূর্বক কোন প্রশ্নের উত্তর এড়িয়ে না গিয়ে উক্ত প্রশ্নসহ ১১টি মন্তবের ১১টি উত্তর প্রদান করবেন বলে আশা করছি। কারণ প্রশ্নগুলির মধ্যে আপনার বিরোধিতার কারণ ব্যাখ্যা করা হয়েছে। ‍‍‍‌‌‌‌— মাসুম ইবনে মুসা  কথোপকথন ০৬:০৬, ২৩ সেপ্টেম্বর ২০১৯ (ইউটিসি) আশিক ভাই ও মাসুম ভাই: আশিক ভাই উপরে যে পয়েন্টগুলো বলেছেন, তার অধিকাংশতে এবং মাসুম ভাই, আপনি যেটা বিশেষভাবে বোল্ড করেছেন তাতে, আশিক ভাই এটা বলতে চেয়েছেন যে আমি পুনরায় মাসুম ভাইর বিচার চাইছি এটি উল্লেখ করে। আমার বিরোধীতার কারণের বিষয়ে আশিক ভাইয়ের এই পর্যবেক্ষণটাই ভুল। আমিতো বিচার চাইছি না। বরং আগের যে ঘটনা ঘটেছে তার প্রেক্ষিতে আমি মাসুম ভাইকে প্রশাসক হওয়ার যোগ্য মনে করি না। এখানে একটি ঘটনার বিচার চাওয়া ও পূর্বের কোন ঘটনার প্রেক্ষিতে কোন ব্যবহারকারী উচ্চতর সরঞ্জাম ব্যবহার করতে পারবেন কিনা সেই মতামত ভিন্ন দুটি জিনিস। কে কোন বিবেচনায় কাকে সমর্থন করবে সেটা উক্ত ব্যবহারকারীর নিজস্ব বিষয়। তারপরও @আশিক ভাই অপনি যদি মনে করেন, আপনার প্রতিটি পয়েন্ট আমাকে খন্ডাতে হবে তাহলে বলুন, আমি প্রতিটি পয়েন্টেরই উত্তর দিচ্ছি, অসুবিধা নেই। ~ যুদ্ধমন্ত্রী আলাপ ০৭:৫৮, ২৩ সেপ্টেম্বর ২০১৯ (ইউটিসি)  আশিক শাওন, মাসুম ইবন মুসা, ও নাহিদ সুলতান ভাই, আপনাদের আলোচনার মধ্যে প্রবেশের ইচ্ছা সেভাবে ছিলো না, কিন্তু এই মুহুর্তে একটু ফ্যাসিলিটেট করার প্রয়োজন আছে বলে ব্যক্তিগতভাবে মনে করছি। আমি কাউকে জাস্টিফাই করতে চাই না। তবে আপনারা তিন জন-ই আশা করি জানেন যে, বিরোধীতা, বা নিরপেক্ষতা প্রকাশ করা একজন অবদানকারী নিজস্ব স্বাধীনতা। তার মতামত প্রকাশ করার পর সেটির প্রেক্ষিতে প্রশ্ন বা ব্যাখ্যা চাওয়া অবশ্যই যায়, কিন্তু সেটি দিতে কেউ বাধ্য থাকেন না। আপনাদের এই অংশের আলোচনাটির ভাষার টোন অনেক ক্ষেত্রেই ঝগড়ার মতো মনে হচ্ছে। সবচেয়ে বড়ো কথা হচ্ছে,   এই আলোচনাটি যে দিকে গিয়েছে তাতে প্রশাসকত্বের আবেদনকারী বিজ্ঞ মাসুম ভাইয়কে প্রশ্ন করা হচ্ছে না, তার অবদান নিয়েও কোনো কথা হচ্ছে না, বরং আগের আলোচনার সূত্র ধরে সম্পূর্ণ ভিন্ন একটি বিষয় নিয়ে আলোচনা চলছে। আলোচনায় বাধা নেই, আপনারা অভিজ্ঞ ব্যবহারকারী হিসেবে আশা করি এটি অনুধাবন করবেন যে এই আলোচনার অংশ এই প্রশাসকত্বের আবেদন সংক্রান্ত প্রত্যক্ষ বিষয়গুলো নিয়ে আলোচনা হওয়া বাঞ্চনীয়। সুন্দর আলোচনার জন্য সবার ধৈর্য ও বোধদয় কামনা করছি। — তানভির • ০৬:৫৮, ২৩ সেপ্টেম্বর ২০১৯ (ইউটিসি)  তানভির ভাই তার মতামত প্রকাশ করার পর সেটির প্রেক্ষিতে প্রশ্ন বা ব্যাখ্যা চাওয়া অবশ্যই যায়, কিন্তু সেটি দিতে কেউ বাধ্য থাকেন না। এটা কেমন কথা বললেন? যেহেতু প্রশাসকত্বের মত এমন একটা স্পর্শকাতর জায়গায় তার অভিযোগের প্রেক্ষিতে আমি অভিযুক্ত হয়েছি সেখানে আশিক ভাই কর্তৃক উত্থাপিত প্রশ্নগুলোর মাধ্যমে সমাধান চাওয়া মাধ্যমে অভিযোগ থেকে আমাকে অব্যহতি চাওয়া হয়েছে মাত্র। আর যদি সে (নাহিদ ভাই) সকল প্রশ্নের উত্তর দিতে অস্বীকার করে তাহলে তাকে আমার বিরুদ্ধে আনিত সকল অভিযোগ তুলে নেওয়া উচিত? কারণ নাহিদ ভাইয়ের প্রসঙ্গটি উঠানোর কারনে এই বিরোধিতাগুলি তৈরী হয়েছে, তার এই অভিযোগগুলি বাদে অন্য কারো কোনো অভিযোগ নেই।  — মাসুম ইবনে মুসা  কথোপকথন ০৮:৩০, ২৩ সেপ্টেম্বর ২০১৯ (ইউটিসি)   মাসুম ভাই, আপনি প্রশাসক হওয়ার আবেদন করেছেন, আপনি আমার কথার এই অর্থটা বুঝবেন আশা করি। আপনার বিরূদ্ধে যদি কেউ অভিযোগ বা মতামত দিয়ে থাকেন তবে সেটা তার ব্যক্তিগত মতামত। আপনি উইকির কোথাও কি দেখেছেন (স্টুয়ার্ড নির্বাচনের মতো স্থানেও) অব্যাহতি চাওয়ার জন্য চার্জ করা হয়? যে কেউ প্রশ্ন করতে পারেন, মতামত দিতে পারেন। যিনি মতামত দিয়েছেন তার সেই মতামত বা যুক্তি অন্য কেউ গ্রহণ করবেন যায় কী না সেটা তাদের বিবেচনা। যেমন আপনার ও আমাত এই কথপোকথন কতোটুকু যুক্তিসঙ্গত তাও একেকজন একেকভাবে বিবেচনা করবেন। এটি একটি আলোচনা, কোনো বিচারের এজলাশ নয়। আপনার বিচার করাও হচ্ছে না। তাই অভিযোগ থেকে মুক্তি বা তুলে নেওয়ার বিষয় নেই। আমরা সবাই এখানে স্বেচ্ছাসেবী। আমাদের বাধ্যবাধকতাও সীমিত। কেউ যদি তার কাছে করা কোনো প্রশ্নের উত্তর না দেন বা সন্তোষজনক উত্তর না দেন তবে অন্য সবাই সেটা দেখবেন ও পুনর্বিবেচনা করবেন। জিনিসগুলো আমাদের সহজভাবে নিতে হবে ও আমাদের আরও গঠনমূলক হতে হবে। — তানভির • ১০:৫২, ২৩ সেপ্টেম্বর ২০১৯ (ইউটিসি)  : এটা খুব ভাল একটা  ব্যাপার হল যে, এইসব আলোচনা সামনে এল।   এটা আর্কাইভ করা থাকবে, তাই  অন্য প্রার্থীরাও আবেদনের পূর্বে নিজেদের ল্যাকিং সমন্ধে একটা পরিষ্কার ধারনা পাবে। এখানে দেখা যাচ্ছে আমাদেরকে নতুন সময়ে নতুন পরিস্থিতির মুখোমুখি হতে হচ্ছে।  সেকারণে এ আবেদনের সময়সীমা আরও ১ সপ্তাহ বাড়ানোর জন্য বুরোক্রাট ও প্রশাসকদের অনুরোধ জানাচ্ছি।  গ্লোবাল প্রশাসক নাহিদ সুলতানকে বলছি:  "পাপেপ্ট্রি" র মত গুরতর অপরাধকে  সামনে আনার জন্য ধন্যবাদ। গত ১৯ সেপ্টেম্বর তারিখে যখন আপনার বিরোধিতাটা পড়লাম তখন মনে হল, হ্যা,  এ পরিস্থিতিতে তো কোনভাবেই সমর্থন করা যায়না। তবে কেন যেন সাথে সাথে সিদ্ধান্ত নিতে পারলাম না।  পরে আপনার সবগুলো মন্তব্য পড়ার পর একটা ব্যাপার পরিষ্কার  হয়ে গেল।  আপনি প্রথম বিরোধিতায় বল্লেন,  "তিনি একাধিক একাউন্ট ব্যবহার করেছেন কী করেছেন না সেটি আমার জানা নেই"। কিন্তু এটা অনুল্লেখ /এড়িয়ে গেলেন যে একটি তদন্ত হয়েছিল এবং ইং প্রশাসক   Bbb23 এর " Unrelated " মন্তব্য পাওয়ায় প্রশাসক King_of_Hearts এই তদন্ত সমাপ্ত করেছিল। (Wikipedia:Sockpuppet investigations/Masum Ibn Musa/Archive)   আপনি বললেন,  "অপসারণ প্রস্তাবনার প্রস্তাবে আপনার মন্তব্য কম রয়েছে যা রয়েছে সেগুলোর অধিকাংশের মন্তব্য নীতিমালা অনুসারে যুক্তিসংগত হয়নি যা একজন প্রশাসকের কাছ থেকে আশা করা হয় " ফার্স্ট অফ অল, তিনি কোন প্রশাসক নন। সবাইকেই সাধারণ ব্যবহারকারী হিসেবে কাজ শুরু করতে হয়।  তাই তাদের থেকে প্রশাসক স্ট্যান্ডার্ড লেভেলের কাজ আশা করা একদমই অনুচিত।  এরপর আবেদনকারীর এক প্রতূত্তরে বল্লেন,   "আপনি আমার সাথে ফেসবুকের ওই একই আলাপে আপনার বাংলা উইকিপিডিয়ার প্রশাসকত্ব আবেদনের মূল একটি কারণ বলেছিলেন (যা কোনভাবেই বাংলা উইকিপিডিয়ার প্রশাসকত্ব আবেদনের কারণ হতে পারে না)"।  এই কথাটির উল্লেখ এই আবেদনে সম্পূর্ণ  প্রাসঙ্গিক  যেহেতু এটা নিজেই একটা অফিসিয়াল আবেদন।  আবেদনের কারন তিনি আবেদনেই বলেছেন। এবং অন্যদের প্রশ্নের জবাবেও "কারন" বলেছেন। আবেদনে প্রশ্ন করার প্রথা এইজন্যই আছে যাতে প্রশ্নকারী তার জবাব থেকে আবেদনকারীর যোগ্যতা  মূল্যায়ন বের করতে পারে, এবং তার ভিত্তিতে প্রশ্নকারীকে "বিরোধিতা" বা "সমর্থন"  সিদ্ধান্ত নিতে পারে।  কিন্তু এই বক্তব্যে বোঝা যাচ্ছে আপনি আগেই "জাজ"  করেছেন এবং যার ভিত্তিতে করেছেন তা জনসম্মূক্ষে প্রাকাশের সুযোগ নেই।  আমার প্রশ্নঃ সেক্ষেত্রে এ'কথাটা তোলার স্কোপ কোথায়?   প্রশাসক আশিক শাওনের প্রতিউত্তরে এক জায়গায় বললেন, " তারমানে এখনো তিনি ব্যাপারটি সিরিয়াসলি নেননি  পরিস্কার আরেকটা জাজমেন্ট কল দিয়ে দিলেন। যেন অপরাধীর কোন এক্সপায়ারী ডেট থাকতেই পারেনা।   আর আমার কাছে কেন জানি  মনে হয়েছে আপনার বক্তব্যগুলো নিরপেক্ষতার আড়ালে "পার্শিয়াল"।  যেন জানতেন অন্যদের মন্তব্যকে " লিড" করতে পারবেন।   এটা ব্যক্তিগত আক্রমণ নয়। আশা করি আমার ধারনাটুকু ক্লারিফাই করবেন।   প্রশাসক আশিক শাওনের সাথে আমি একমত। এই  অভিযোগটি "আলোচনাসভা" তে তোলা হোক  যাতে তত্‌কালীন প্রশাসকগণ একটা চূড়ান্ত সিদ্ধান্ত নিতে পারেন এবং অভিযোগকারী তা মেনে নিতে বাধ্য থাকবে।    প্রশাসকগন সেখানে আবেদনকারীকে প্রশ্ন করে যেনে নিতে পারেন   "ব্যক্তিগত গোপনীয়তা লঙ্ঘনজনিত" নীতি সমন্ধে আবেদনকারী বর্তমানে কতটা অবহিত। "সিচুয়েশন সেট" দিয়ে জানতে চাইতে পারেন আবেদনকারী সেই সিচুয়েশনে কি করবেন?    সেকারনে "ব্যক্তিগত গোপনীয়তা লঙ্ঘনজনিত" বিষয়টি নিয়ে এই আবেদনে আর আলোচনা করার সুযোগ নেই এবং সবাইকে নিরূৎসাহীত করছি। মহামতি মাসুম (আলাপ) ১১:৩৮, ২২ সেপ্টেম্বর ২০১৯ (ইউটিসি) আমি ব্যাখ্যা দেওয়া চেষ্টা করছি ১) "তিনি একাধিক একাউন্ট ব্যবহার করেছেন কী করেছেন না সেটি আমার জানা নেই" আমার মন্তব্যটি আপনি খন্ডিতভাবে কেন জিজ্ঞেস করছেন? এখানে আমার লেখা পুরো বাক্যটি ছিল, “তিনি একাধিক একাউন্ট ব্যবহার করেছেন কী করেছেন না সেটি আমার জানা নেই, তবে মূলত তার একাউন্টটিসহ আরও কয়েকটি বাধা দেওয়া হয়েছে মেটাপাপেট্রির জন্যই মূলত।” মাসুম ইবনে মুসা ভাইয়ের তদন্ত পাতায় Unrelated লেখা ছিল একারণে বলেছি আমার জানা নেই কিন্তু তারপরও তাঁকে কেন বাধা দেওয়া হয়েছে সেটি কী আপনি তার অবদান পর্যালোচনা করে দেখেছেন, মনে হয় না। আমি পর্যালোচনা করে দেখেছি বলেই বাক্যের পরের অংশে ‘মেটাপাপেট্রির’ কথা উল্লেখ করেছি। সুতরাং কিছুই এড়িয়ে যাইনি। ২) আমি বলেছি, “একজন প্রশাসকের কাছ থেকে আশা করা হয়” তারমানে এটা বুঝাইনি যে, তিনি প্রশাসক। আপনি এটা বুঝে থাকলে ভুল বুঝেছেন। আমি বুঝাতে চেয়েছি, মাসুম ইবনে মুসা ভাই প্রশাসক হওয়ার আবেদন করেছেন এবং একজন প্রশাসক হওয়ার জন্য যিনি আবেদন করেন তাঁদের কাছে এটা আশা করা হয়। আমার অন্য মন্তব্যগুলোতে আমি ‘প্রশাসক প্রার্থী’ এরকম শব্দ ব্যবহার করেছি। যেখানে আমরা একজন প্রশাসক প্রার্থীর আবেদন নিয়ে আলোচনা করছি সেখানে ‘প্রার্থী’ শব্দটা কোন বাক্যে ব্যবহার না করলে যে কেউ বুঝতে পারবেন না এবং সেটাকে তাঁদের বিতর্কের যুক্তি হিসেবে উপস্থাপনের চেষ্টা করবে সেটা আমি চিন্তাই করিনি। যাইহোক, এখন আপনি নিশ্চয়ই পরিষ্কার। ৩) আপনি আবারও খন্ড বাক্য উপস্থান করে যুক্তি দেওয়া চেষ্টা করছেন। আমার "আপনি আমার সাথে ফেসবুকের ওই একই আলাপে আপনার বাংলা উইকিপিডিয়ার প্রশাসকত্ব আবেদনের মূল একটি কারণ বলেছিলেন (যা কোনভাবেই বাংলা উইকিপিডিয়ার প্রশাসকত্ব আবেদনের কারণ হতে পারে না)" বাক্যটি কোন কথার প্রেক্ষিতে এসেছে সেটি আপনি আগে ভালোভাবে পড়ুন। এটি আমি বিরোধীতার কারণ হিসেবে উল্লেখ করিনি আমার মূল বিরোধীতায় যেহেতু ব্যবহারকারী এই কারণটি এখানে উল্লেখ করেননি। আমি ইভেন, ব্যবহারকারীর সাথে আমার ফেসবুকে ব্যক্তিগত কথা হয়েছে সেটিও উল্লেখ করিনি। আবেদনকারী নিজেই উল্লেখ করেছেন এবং সেই উল্লেখের প্রেক্ষিতে আমার ওই কথাটি এসেছে। ব্যবহারকারী এটি এখানে টেনে এনেছে বলেই এটি এখানে প্রাসঙ্গিক। এবং হ্যাঁ, ব্যবহারকারী যখন ফেসবুকেই আমাকে তার প্রশাসকত্বের ব্যাপারে জানায় আবেদনের পূর্বে, আমি তখনই আমার এই আবেদনের বিরোধীতায় যে কারণগুলো বলেছি, তখনও তাকে এগুলোই বলেছি। সুতরাং আগেই "জাজ" করেছি ব্যাপারটি বলতে পারেন। যেহেতু ঘটনাগুলো আগে ঘটেছে এবং আমি আগে অবগত। আপনি কি তাহলে বলতে চান যে, ওই ব্যাপারগুলো আমি জেনেও ব্যবহারকারী যেহেতু তাঁর আবেদনে সেগুলো উল্লেখ করেননি, তাই আমি অন্ধভাবে সমর্থন দিবো, নিশ্চয়ই না। আবেদনের পূর্বেই যখন তাঁর সাথে আমার কথা হয়েছে, তারমানে তিনি এটা ধরেই নিতে পারেন যে এই বিষয়গুলো উনি উল্লেখ না করলেও উঠবে। সেক্ষেত্রে বরং দায়িত্বশীল ও উচ্চতর সরঞ্জামের জন্য আবেদন করা একজন ব্যবহারকারী উচিত অন্য প্রকল্পে তাঁর বাধার বিষয়টি সম্প্রদায়ের কাছে উল্লেখপূর্বক আবেদন করা। ৪) “তারমানে এখনো তিনি ব্যাপারটি সিরিয়াসলি নেননি” আমার এই বাক্যটির আগে পরে কিন্তু আমি কারণ ব্যখ্যা করেছি এটি কিসের ভিত্তিতে বলছি। তারমানে আপনি আবারও খন্ড অংশ তুলে ধরছেন। আপনার কথার সূত্র ধরে বলি, যে কোন ‘অপরাধীর’ (আপনার ভাষায়) অবশ্যই এক্সপায়ারী ডেট থাকতে পারে। কিন্তু তিনি তখন যেমন তার ভুল স্বীকার করেননি এবং আর করবেন এটাও বলেননি। এখনো এই আবেদনে শেষ পর্যন্ত চেষ্টা করেছেন এড়িয়ে যেতে। সর্বশেষ, তিনি দুঃখপ্রকাশ করেছেন, এ ধরণের ব্যাপার আর ঘটবেনা বলে নিশ্চয়তা দিয়েছেন এবং এজন্য তাকে আমি সাধুবাদ ও ধন্যবাদ জানাই। কিন্তু আমিতো ধরে নিতে পারি যে, তিনি শুধুমাত্র প্রশাসকের আবেদন করেছেন এবং বারবার এটি উঠানোর ফলেই তিনি এটি এই মহূর্তে করেছেন। প্রথম অভিযোগ উঠার পর বা এই আবেদনে এটি উত্থাপণ করার পরপরইতো তিনি নিজ থেকে এটি করতে পারতেন। তা তিনি করেননি। আর এই কনডাক্টের জন্য মাসুম ইবনে মুসা ভাই সক্রিয় থাকুক এজন্য বাধা প্রদান না করা এবং উচ্চতর অধিকার আবেদন করা দুটি ভিন্ন বিষয়। ৫) "ব্যক্তিগত গোপনীয়তা লঙ্ঘনজনিত" নীতি সম্পর্কে কোন ব্যবহারকারী জানেন না সেটি তাঁর ব্যার্থতা, কেউ এ সম্পর্কে পরিষ্কার না থাকলে পড়তে হবে। এবং এটি স্থানীয় কোন প্রকল্পের নীতি নয়। এটি উইকিমিডিয়া ফাউন্ডেশনের বোর্ড অব ট্রাস্টি ও আইনী দল তৈরি করে উইকিমিডিয়া দ্বারা পরিচালিত সব সাইটে বাধ্যতামূলক করেছে। যে কোন প্রকল্পের যে কোন পাতার নিচে যে তিনচারটি লিংক রয়েছে দাবিত্যাগ ও অন্যান্য সেখানে সহজে বুঝার জন্য গোপনীয়তা নীতিটির একটি সারসংক্ষেপের (আইনী নয়) এমন লিংক আছে। ওই একই পাতায় পুরো আইনী লিংকটিও আছে। সুতরাং ব্যাপারটি এমন নয় যে, এটি আমাদের বাংলা উইকিপিডিয়াতে নেই বা প্রযোজ্য না। এটি কয়েকটি বৈশ্বিক নীতির একটি যা আপনি ফাউন্ডেশনের যে কোন সাইটে অবদান রাখলে তা মানতে বাধ্য। সুতরাং আপনি না বুঝে বা না জেনে আপনার বলা উচিত হয়নি যে, নীতিমালটি ‘নিয়ে আলোচনা করার সুযোগ নেই’। আপনি তারপরও পরিষ্কার না হলে, প্রশ্ন করুন। ~ যুদ্ধমন্ত্রী আলাপ ১২:৫৮, ২২ সেপ্টেম্বর ২০১৯ (ইউটিসি)  আপনি সকপাপেট তদন্ত পাতায় unrelated লেখা থাকার কথা উল্লেখ করলেন, কিন্তু এটা উল্লেখ করলেন না unrelated লেখা থাকার পরও তাকে বাধা দেয়া হল কেন? (উল্লেখ্য তদন্তটি করা হয়েছিল ২০১৭ সালে, বাধা দেয়া হয়েছে ২০১৯ সালে) — Ahmad ১৪:২১, ২২ সেপ্টেম্বর ২০১৯ (ইউটিসি)  আপনার অনুরোধের প্রেক্ষিতে জানাচ্ছি যে, যদি নির্দিষ্ট সময়ের মধ্যে সুনির্দিষ্ট সিদ্ধান্ত নেওয়ার মতো অবস্থায় আসে তাহলে এই আবেদন বাড়ানোর সম্ভাবনা নেই বললেই চলে। আর এখানে যে আলোচনা চলছে তার একটি বড়ো অংশই এই আবেদনের সাথে প্রত্যক্ষভাবে সংশ্লিষ্ট নয়। এ বিষয়ে আলোচনার করার অন্যান্য স্থান রয়েছে। গঠনমূলক আলোচনা চাইলে ও কার্যকরী সিদ্ধান্ত চাইলে সুনির্দিষ্ট স্থানে সুন্দরভাবে আলোচনা করা যায়। এখান থেকে প্রয়োজনীয় অংশ কোট করেও শুরু করা যায়। — তানভির • ২১:০৮, ২২ সেপ্টেম্বর ২০১৯ (ইউটিসি)  : নিঃসন্দেহে বাংলা উইকিপিডিয়া এবং আমার জন্যে চমৎকার একটি অভিজ্ঞতা এই আবেদনটি। আমি আগেকার কোন প্রশাসকের আলোচনায় এভাবে সক্রিয়,  নিষ্ক্রিয় উইকিপিডিয়ান, প্রশাসক, ব্যূরোক্রাটদের মত প্রকাশ করতে দেখিনি। পক্ষে বিপক্ষে সকলেই ক্ষুরধার যুক্তি দিচ্ছে। অবশ্যই এটি একটি দৃষ্টান্ত। আলোচনার এই পর্যায়ে আমার মনে কিছু প্রশ্ন উদয় হয়েছে।  ক) নাহিদের বক্তব্য থেকে স্পষ্ট হলো যে এই আবেদনের পূর্বে নাহিদ এবং মাসুমের মধ্যে ফেসবুক মেসেঞ্জারে প্রশাসকের আবেদন সংক্রান্ত আলাপ হয়েছে। এর মধ্যে মাসুম নাহিদকে প্রশাসক হওয়ার কিছু (ধারণা করছি) কারণ বলেছিলো যার মধ্যে মূল কারণটি নাহিদের কাছে কোনভাবেই বাংলা উইকিপিডিয়ার প্রশাসকত্ব আবেদনের কারণ হতে পারে না।   এখানে নাহিদ আমাদেরকে সরাসরি না বললে ধারণা দিয়েছেন আলোচনার বিষয়ে এবং মাসুম অগ্রহণযোগ্য কথা বলেছিলো ইনবক্সে। এটা কি গোপনীয়তা ভঙ্গ করা নয়? মাসুম কি নাহিদকে অনুমতি দিয়েছেন এসব কথা খোলাখুলি বলার জন্যে? মাসুমের প্রথম বক্তব্য থেকে আমি ধারণা করেছিলাম যে প্রশাসকের আবেদন করার ব্যাপারে এবং ব্লক খোলার ব্যাপারে কিছু পরামর্শ চেয়েছেন। সাধারণ ব্যবহারকারীগণ প্রশাসকদের কাছে বিবিধ বিষয়ে এরকম সাহায্য হরহামেশা চেয়ে থাকেন। কিন্তু নাহিদ তার চেয়ে অনেক খোলাখুলি ভাবে ফেসবুক ম্যাসেঞ্জারের মধ্যকার কথোপকথনের বিষয়বস্তু আমাদের সামনে ফাঁস করেছেন। তাহলে কি নাহিদের বিরুদ্ধেও গোপনীয়তা ভঙ্গের অভিযোগ তোলা যায়?  খ) নাহিদ মাসুমের ক্ষমা চাওয়ার বিষয়ে বলার চেষ্টা করেছেন যে প্রশাসকের আবেদন না হলে সে ক্ষমা চাইতো না। একইভাবে আমি প্রশ্ন করতে চাই যে মাসুম যদি প্রশাসকের আবেদন না করতো তাহলে ২০১৫ সালের আশার সমস্যাটি কি সামনে আসতো কিংবা মেটাপাপেট্রির দায় মাসুমকে কি বাংলা উইকিপিডিয়ায় কখনো নিতে হতো?   গ) মাসুমের বিরুদ্ধে তদবির এর অভিযোগ এসেছে। আমি ঠিক জানিনা মাসুম কিভাবে কোথায় তদবির করেছে। কিন্তু দেখাই যাচ্ছে তদবির তাকে একটি বিরোধী ভোট পেতে সহায়তা করেছে। বোধিসত্ত্ব দুজন ব্যবহারকারীর উল্লেখ করে বলেছেন যে তারা হঠাৎ সক্রিয় হয়েছেন। এর মধ্যে রিয়াদ নামক ব্যক্তি খুলনা উইকিপিডিয়া সম্প্রদায়ের সদস্য। এবং এই নামে যে চ্যাট গ্রুপ আছে সেখানে তাকে প্রায়শই দেখা যায়। একটি চ্যাট গ্রুপে সমসাময়িক উইকি সম্পর্কিত বিষয় নিয়ে কথা হয়ে থাকে। সেখান থেকে সে ব্যাপারটি জেনেছে।— ফেরদৌস •  ১৪:০৫, ২২ সেপ্টেম্বর ২০১৯ (ইউটিসি)  ফেরদৌস ভাই, ক) না, আপনি আমার মন্তব্য ভুল পড়েছেন। ফেসবুকের আলাপের ভিত্তিতে যে কারণটি তিনি উল্লেখ করেছিলেন সেটি প্রশাসক হওয়ার কারণ না হলেও আমার বিরোধীতায় আমি সে কারণটি উল্লেখ করিনি যেহেতু ওটা ব্যক্তিগত আলাপ ছিল। আমি, বরং তাকে বিরোধীতায় এখানে যে কারণ দেখিয়েছি সেখানেও সেসবই বলেছিলাম। ক অংশের দ্বিতীয় অনুচ্ছেদের আপনার অভিযোগের ব্যাপারে বিনয়ের সাথে বলতে চাই, আপনি খুব সম্ভবত প্রাইভেসি লঙ্ঘনের ব্যাপারে খুব একটা পরিষ্কার না। প্রথমত, আমি গোপনীয়তা লঙ্ঘন করিনি কারণ ফেসবুকের আলাপের কথাটি আমি কোথাও উল্লেখই করি নাই প্রথমে। মাসুম ভাই যেহেতু নিজে ফেসবুকের আলাপের কথা তুলেছেন তখনই কেবল আমি সেটাতে মন্তব্য করেছি। এখন ব্যাক্তিগত আলাপে গোপনীয়তা নীতি কখন লঙ্ঘন হয়? উদাহরণ দিয়ে বুঝাচ্ছি: ধরুন, ব্যবহারকারী ক ও ব্যবহারকারী খ-এর মধ্যে একটি বিষয় নিয়ে আলোচনা হচ্ছে। দুজনের আলোচনায় নিশ্চয়ই ক কিছু কথা বলেছেন এবং খ কিছু কথা বলেছেন। এখন এই আলোচনার অংশ থেকে ক যদি মনে করে তার নিজের আলাপ সে নিজে বাইরে অন্য লোকের কাছে বলবে, তাহলে সেটা সে করতেই পারে যেহেতু এখানে তার অংশের কথাগুলো তার নিজের। একইভাবে খ যদি তার অংশটুকু কারো সাথে শেয়ার করে সেটাও লঙ্ঘন হবে না। কিন্তু দুপক্ষের বন্ধ স্থানের কোন মন্তব্য ক-এর অংশ টুকু খ অথবা খ-এর অংশটুকু ক প্রকাশ করে তখন সেটা লঙ্ঘন। কারণ, আরেকজনের আলাপ যেটা আপনাকে বন্ধ স্থানে করা হয়েছে সেটা অপর পক্ষের অনুমতি ছাড়া প্রকাশ করা যায় না। এটাই প্রাইভেসি বা গোপনীয়তা দুপক্ষের মধ্যে। এবার, মাসুম ভাই আমার সাথে প্রশাসকত্ব নিয়ে তিনি আমাকে কী কী কথা বলেছেন ফেসবুকের আলাপে সেটা তিনি প্রকাশ করতেই পারেন কিন্তু তার উত্তরে ফেসবুকে আমি কী বলেছি সেটি তিনি আমার অনুমতি ছাড়া প্রকাশ করতে পারেন না। অথচ মাসুম ভাই সরাসরি লিখে দিয়েছেন আমি তাকে কী বলেছি, ‘আপনি আমাকে বেশ সহায়ক পরামর্শ দিয়েছিলেন এই ব্লক অপসারণের ব্যাপারে সর্বাত্মক সাহায্যের আশ্বাস দিয়েছেন।’ এটাতো আমার উত্তর। যদিও এটাতে ব্যক্তিগত তথ্য নেই কিন্তু এটা তিনি নৈতিকভাবে বলতে পারেন না। যেহেতু তিনি ফেসবুকের ব্যাপারটি টেনে এনেছেন সেহেতু আমি এর প্রেক্ষিতে বলেছি যে তিনি উক্ত আলাপেই প্রশাসকত্ব আবেদনের একটি কারণ বলেছেন। আপনি খেয়াল করে দেখবেন, আমি কিন্তু তিনি যা বলেছেন তা একবারের জন্যও কোথাও বলিনি। সুতরাং না এখানে আমি তার ব্যক্তিগত গোপনীয়তা লঙ্ঘন করিনি। খ) আপনি ঠিক, অবশ্যই আসতো না। প্রশাসক সরঞ্জামের সাথে সাথে উক্ত ব্যবহারকারীর সিদ্ধান্ত নেওয়ার ক্ষমতা, গোপনীয়তা নীতি সঠিকভাবে জানা, নিরপেক্ষভাবে যে কোন প্রকারের সিদ্ধান্তে বিষয়টি চলে আসে। আর যিনি এই দায়িত্বগুলো নিতে চাচ্ছেন তিনি সেটি সঠিকভাবে পালন করতে পারবেন কিনা সেটা নির্ণয় করতেইতো প্রশাসকের আবেদনে অন্য ব্যবহারকারীর মতামত নেওয়া হয়, তা না হলেতো যে কেউ সক্রিয় থাকলে তাকেই স্বয়ংক্রিয়ভাবে প্রশাসকত্ব দিয়ে দেয়া যেত। আর এজন্যই বিষয়টি স্বাভাবিকভাবে এসেছে। আপনার কথা শুনে মনে হচ্ছে এটি উঠানোই ঠিক হয়নি। গ) আমি নিজেও যেহেতু চ্যাট গ্রুপে আছি, সেক্ষেত্রে আপনার কাছে প্রশ্ন: চ্যাট গ্রুপে কি মাসুম ভাইর এই আবেদন নিয়ে আলাপ হয়েছে বা মাসুম ভাই নিজে তার আবেদনের ব্যাপারটি উল্লেখ করেছেন? যদি করে থাকেন, তাহলে ওটাও তদবির হয়েছে। এ সংক্রান্ত নির্দেশিকাটি একটু পড়ে দেখার অনুরোধ করছি। আর, বোধিদার প্রতিউত্তেরে মাসুম ভাই, তদবির-এর বিষয়টি অস্বীকার করেননি তবে, তিনি মনে করেছেন ওটা তদবির হয়নি। কিন্তু স্পষ্টভাবেই হয়েছে। আপনাকে ধন্যবাদ। আরও প্রশ্ন থাকলে করুন। ~ যুদ্ধমন্ত্রী আলাপ ১৫:১০, ২২ সেপ্টেম্বর ২০১৯ (ইউটিসি)  সুপ্রিয় নাহিদ, আমি তোমাদের দুজনের মন্তব্য আবার পড়লাম। যেহেতু তুমি বলেছো আমি প্রাইভেসি লঙ্ঘন সম্পর্কে পরিষ্কার না। তাই খুব করে পরিষ্কার হওয়ার চেষ্টা করলাম। ক আর খ এর উদাহরণ দিয়ে বোঝানোর চেষ্টা করেছো। তবে এটুকু আমি নৈতিকভাবে বুঝি যে ক যদি কোন গোপনীয়তা প্রকাশ করে দেয় তারই সূত্র ধরে খ আরো একটি গোপন তথ্য ফাঁস করতে পারে না। করলে দুজনেই সমান অপরাধী।  এখন যদি তোমাদের বক্তব্যের বিশ্লেষণ করি তাহলে দেখতে পাই তোমরা দুজনেই কিছু বক্তব্য উহ্য রেখেছো। যেমন মাসুম ব্যবহার করেছে "সহায়ক পরামর্শ " ও "সর্বাত্মক সাহায্য" আর তুমি ব্যবহার করেছো "একই আলাপে আপনার বাংলা উইকিপিডিয়ার প্রশাসকত্ব আবেদনের মূল একটি কারণ বলেছিলেন (যা কোনভাবেই বাংলা উইকিপিডিয়ার প্রশাসকত্ব আবেদনের কারণ হতে পারে না), আমি সেটি প্রকাশ করতে চাই না আপনার অনুমতি ব্যতীত"। দুঃখিত যে আমি তোমার এই একটি বাক্যকে এক সহজ শব্দে লিখতে পারলাম না। কারণ এই একটি বাক্য অনেক তথ্য প্রদান করে।  এখানে মাসুম ফাঁস করেনি সেই সহায়ক পরামর্শ কি ছিলো আর তুমি ফাঁস করো নাই যে কি সেই মূল কারণ।  কিন্তু তোমার বাক্য আমাকে জানিয়েছে যে তোমার সঙ্গে মাসুমের ইনবক্সে আলাপ হয়েছে, সেখানে মাসুম এমন এক মূল কারণ তোমাকে বলেছে যা প্রশাসকের আবেদনের কারণ হতে পারে না। অর্থ্যাৎ মাসুম বোঝেই না প্রশাসকের আবেদন করতে হলে কি কি কারণ লাগে।  এখানে আমি একটি সম্পুরক প্রশ্ন করতে চাই। যদি মাসুম ইবনে মুসা ইংরেজি উইকিতে মেটাপাপেট্রির অভিযোগ থেকে কখনো মুক্ত হয় সেক্ষেত্রে কি তাকে প্রশাসক হিসেবে তুমি তাকে সমর্থন করবে? — ফেরদৌস •  ১২:২৯, ২৩ সেপ্টেম্বর ২০১৯ (ইউটিসি) আমি আবারও বলছি, ফেসবুকের আলাপের কারণের ভিত্তিতে আমি বিরোধীতা করিনি। আমার কারণ বিরোধীতায় স্পষ্ট করেই লিখেছি। আপনার প্রশ্নের উত্তর হল: যেহেতু মাসুম ভাই গোপনীয়তা লঙ্ঘনের ব্যাপারে শেষ পর্যন্ত তার মন্তব্য দিয়েছেন (এটা এখানে উল্লেখ করার ফলে বা যেভাবেই হোক)। ইংরেজি উইকির বাধা অপসারণ হলে আমার মাসুম ভাইকে কিছুদিন পর সমর্থন দিতে কোন অসুবিধা নেই। তারপর একজন প্রশাসকের মাঝে আমি সমর্থন করলে তাঁর অবদানে আমি মূলত যা দেখতে চাই (বিরোধীতার আমার তৃতীয় পয়েন্ট) তা এরপূর্বে ইনতেখাব ভাইয়ের প্রশাসকত্বের আবেদনে উল্লেখ করেছিলাম। এগুলোতে মাসুম ভাই নিয়মিত হলে আমি তাঁকে আমি সমর্থন দিবো। ~ যুদ্ধমন্ত্রী আলাপ ১৬:৩২, ২৩ সেপ্টেম্বর ২০১৯ (ইউটিসি)  : তদবির কাকে বলে আসলেই আমি ভালোভাবে জানতে ও বুঝতে চাই। এইসব বুদ্ধিজীবী কথাবার্তার আগামাথা বুঝা বড় জটিল কাজ। না বুঝে কথা বলে কোন মারপ্যাচে পড়াার ইচ্ছাও আমার নেই। কোন এঙ্গেল থেকে কে আবার ভিলেন বানিয়ে ফেলে। Lazy-restless (আলাপ) ১৫:১৪, ২২ সেপ্টেম্বর ২০১৯ (ইউটিসি)  Lazy-restless , আশা করি উইকিপিডিয়া:কোনো ব্যক্তিগত আক্রমণ নয় এই নীতিটি মেনে চলবো.--নেহাল(আলাপ) ২২:০৯, ২২ সেপ্টেম্বর ২০১৯ (ইউটিসি)  : সুধী, লেখায় মধ্যে বাংলা পরিভাষা লেখার অনুরোধ করছি। এতে অর্থ বোঝা যায় কোন বিদেশি ভাষার জ্ঞান থাকা ছাড়াই। উপরে কয়েক ব্যক্তি এক-জনের দেখাদেখি অন্যজন "ক্যানভাসিং" শব্দটি লিখছেন যেটা আমি জীবনেও শুনি নাই। ও অনেক ঘাটাঘাঁটি করে উইকিপিডিয়া:তদবির বাংলায় শুরু করেছি বুঝার জন্য। আশা করে কেউ আমাকে ভুল বুঝবেন না আমার কম জ্ঞানের জন্য। --আফতাবুজ্জামান (আলাপ) ১৬:২৪, ২২ সেপ্টেম্বর ২০১৯ (ইউটিসি)  আফতাব বাংলাদেশে নির্বাচনের সময় ক্যানভাস, ক্যানভাসিং শব্দ দুটি বহুল ব্যবহৃত হয়। প্রচলিত অর্থে ক্যানভাসিং বলতে কখনো তদবির বুঝি নাই, সর্বদা প্রচারণা বুঝেছি। — ফেরদৌস •  ০৬:০১, ২৩ সেপ্টেম্বর ২০১৯ (ইউটিসি)  : আবেদনের সময়সীমা আরও ১ সপ্তাহ বাড়ানোর জন্য বুরোক্রাট ও প্রশাসকদের অনুরোধ জানাচ্ছি। --নেহাল(আলাপ) ২১:১০, ২২ সেপ্টেম্বর ২০১৯ (ইউটিসি)  নেহাল ভাই, এই সিদ্ধান্ত শেষ দিন-ই নেওয়া হবে। কোনো অনুরোধ বারবার করলেই সেটার গুরুত্ব বৃদ্ধি পায় না। এর জন্য উপযুক্ত কারণ থাকতে হয়। — তানভির • ২১:১৪, ২২ সেপ্টেম্বর ২০১৯ (ইউটিসি)   উপযুক্ত অনেকগুলো কারণ আছে, আমার দেখা বাংলা উইকিপিডিয়াতে এডমিন নমিনেশনের জন্য এটাই প্রথম বড় আলোচনা. আমি বিশ্বাস করি এই নমিনেশনের ভিত্তিতে পরবর্তী সময়ে এডমিনদের জন্য গুরুত্বপূর্ণ ভূমিকা এবং সিদ্ধান্ত পালন হবে. বাংলা উইকিপিডিয়াতে কেউই আমার পরিচিত ব্যক্তি নয়. কিন্তু যারা বিরোধ করেছে তাদেরকে আমার কিছু প্রশ্ন করা রয়েছে. আমি আশা করি সময় বাড়ানো হবে. ধন্যবাদ.--নেহাল(আলাপ) ২১:২৪, ২২ সেপ্টেম্বর ২০১৯ (ইউটিসি)  আমি দুঃখিত যে, সেক্ষেত্রে আপনার প্রশ্ন আপনাকে নির্ধারিত সময়ের মধ্যেই করতে হবে। প্রশাসকত্ব বা সুনির্দিষ্ট কিছু অধিকারের আবেদন নির্দিষ্ট সময়ের মধ্যেই করতে হয়। এটি এখানে নয়, সব উইকিতেই এমন। এটাই উইকিমিডিয়ায় প্রচলিত নিয়ম। পূর্বে যথেষ্ট আলোচনা না হলে সময় বাড়ানো হয়েছে। কিন্তু এই আলোচনায়/আবেদনে ইতোমধ্যেই যথেষ্ট এনগেজমেন্ট হয়েছে। অনেক প্রশাসকসহ ও অভিজ্ঞ ও নতুন ব্যবহারকারী উভয় পক্ষের-ই অংশগ্রহণ হয়েছে। তা ছাড়া আরও ৪ দিন সময় রয়েছে। এখনও আলোচনা চালানোর ও প্রশ্ন করার অনেক সময় রয়েছে। আরও সাত দিন বাড়িয়ে ১১ দিন সময় নিয়ে আলোচনার করার মতো পর্যায়ে এই আবেদন এখনও আসেনি। — তানভির • ২১:৩৮, ২২ সেপ্টেম্বর ২০১৯ (ইউটিসি)  , আমি জানি প্রচলিত নিয়ম অনুযায়ী সাতদিন, আমার মতে এখানে কিছু আলোচনা এখন পর্যন্ত সমাধান হয়নি. এটি আমার একটা সাধারণ অনুরোধ যাতে সময় বাড়ানো হয়. যদি সময় না বাড়ানো হয় তাহলে আমি Wikipedia:Meta এই বিষয়ে অনুরোধ জানাবো. (আমার কাছে মনে হচ্ছে যে বর্তমান প্রেক্ষাপটে বাংলা উইকিপিডিয়াতে যারা উইকিপিডিয়া ফাউন্ডেশন এর সাথে জড়িত তারাই মাত্র এডমিন হওয়ার যোগ্য, এটা মূলত অর্থহীন.) আমার কিছু প্রশ্ন রয়েছে এবং সাম্প্রতিক মনোনয়ন ব্যাপারে, কিছু প্রশ্ন রয়েছে. --নেহাল(আলাপ) ২১:৫৭, ২২ সেপ্টেম্বর ২০১৯ (ইউটিসি)  আসলে মেটাতে অনুরোধ করে লাভ নেই, এটা বাংলা উইকির নিজস্ব বিষয়। তবে বন্ধনীতে আপনার লেখা অংশটি সঠিক নয়, এর ভিত্তিতে কখনোই কাউকে নির্বাচিত করা হয়নি। আপনার প্রশ্ন থাকলে করে ফেলুন। --আফতাবুজ্জামান (আলাপ) ২২:১৩, ২২ সেপ্টেম্বর ২০১৯ (ইউটিসি)  নেহাল, আপনি বারবার ‘আমার প্রশ্ন রয়েছে’ না বলে প্রশ্নগুলি করে ফেলুন। মেটার বিষয়ে বা আপনার ফাউন্ডেশনের সাথে জড়িত হওয়ার সম্পর্কে যা বলেছেন তা নিছক-ই ভুল ধারণা। ওপরে আফতাব ভাই সেটি বলেছেন। আপনি আপনাকে এ বিষয়ে উইকির পাতাগুলো পড়ে দেখার ও অন্যান্য অভিজ্ঞ ব্যবহারকারীদের সাথে কথা বলার অনুরোধ করবো। বাকিটা আপনার বিবেচনা। আপনার সাথে আমার কোনো ব্যক্তিগত শত্রুতা নেই, আপনাকে বা অন্য কাউকে প্রশ্ন করা থেকে বিরত রাখাও আমার উদ্দেশ্য নয়। আমার দশ বছরের বেশি উইকি জীবনে কারও সাথে এমন করেছি বলে আমার মনে পড়ে না। — তানভির • ২২:২৬, ২২ সেপ্টেম্বর ২০১৯ (ইউটিসি)  , ,  এইখানে   নাহিদ ভাইয়ের বিবৃতি অনুযায়ী, উনি প্রস্তাব করেছে বলে উনি এডমিন হওয়ার যোগ্য , ফাউন্ডেশন এর জন্য জড়িত কাজগুলো রক্ষণাবেক্ষণ বেশি করতে হয় বলেই যে উনি এডমিনের যোগ্য, অর্থহীন . উনার মনোনয়ন হওয়ার বক্তব্যতে এডমিন হওয়ার মতো যোগ্যতা দেখিনি। ফাউন্ডেশন এর সাথে দুজন পরিচিত বলেই একজন সমর্থক করার কারণে বাকি সবাই সমর্থন করল, অর্থহীন. প্রাক্তন মনোনয়ন ব্যাপারটা পুরোটাই, প্রশ্নবিদ্ধ করে। বাংলা উইকিপিডিয়াতে কেউই আমার পরিচিত নয়। আমি কারো এখানে সাপোর্ট নিয়ে কথা বলছি না। আমি গত দুটি মনোনয়ন দেখেছি  এবং আগের মনোনয়নগুলো পড়েছি কিন্তু এই দুটি আমার কাছে প্রশ্নবিদ্ধ। আমি আরেকটা বিষয় লক্ষ্য করেছি। এ মনোনয়নপত্রে আশিক শাওন ভাইয়ের একই ভোট ছিল, পরবর্তীতে উনি এটিকে বাতিল করে, কিন্তু আমার কথা হল কেন? দ্বিতীয় কেউ ভোট করার পরবর্তীতে উনি উনার ভোট কে আবার পুনরায় বহাল করে, ব্যাপারটা আমার কাছে খুব মাইন্ড মনে হয়েছে , তার মানে কি বাংলা উইকিপিডিয়াকে নির্দিষ্ট ব্যক্তি কিংবা নির্দিষ্ট এডমিন ব্যতীত সিদ্ধান্ত নেওয়া ভুল. আমি দৃঢ়ভাবে বিশ্বাস করি এই মনোনয়নপত্রটি পরবর্তী সময়ে এডমিন হওয়ার জন্য মনোনয়নের চরম ,স্মরণীয় এবং গুরুত্বপূর্ণ ভূমিকা পালন করবে।  যারা বিরোধী করেছে উইকিপিডিয়া নিয়ম অনুযায়ী আমি তাদেরকে কিছু প্রশ্ন করতে চাই, সেই হিসেবে আমার সাধারণ অনুরোধ যাতে সময়সীমা আরও বাড়ানো হোক. হা হয়তো এটা বাংলা উইকিপিডিয়া নিজস্ব বিষয় যদি ব্যুরোক্র্যাট না থাকতো তাহলে ঠিকই উইকিপিডিয়া:মেটার উপর নির্ভরশীল ছিল --নেহাল(আলাপ) ২২:৫৭, ২২ সেপ্টেম্বর ২০১৯ (ইউটিসি)  আপনার জিজ্ঞাসা দুটির উত্তর: আপনার বোঝার ভুল, কোথাও ফাউন্ডেশনের কাজ বলা হয়নি, বলা হয়েছে রক্ষণাবেক্ষণের কথা। রক্ষণাবেক্ষণ বলতে বাংলাউইকির নিবন্ধ দেখাশুনা করা, সম্পাদনা দেখা, ইত্যাদি রক্ষণাবেক্ষণ বুঝানো হয়েছে। আর আশিক ভাই কেন তার ভোট মুছে আবার যুক্ত করেছেন তার ব্যাখ্যা তিনি নিজেই এখানে সম্পাদনা সারাংশে দিয়েছেন। --আফতাবুজ্জামান (আলাপ) ২৩:২৪, ২২ সেপ্টেম্বর ২০১৯ (ইউটিসি)  নেহাল আপনি আবার একইভাবে বলছেন যে আপনার প্রশ্ন আছে। আমরা কেউ তো আপনার হাত বেঁধে রাখি নি। আপনাকে আমরা পক্ষ থেকে শেষ বারের মতো অনুরোধ করছি, প্রশ্নগুলো করেই ফেলুন না। আর ভুল বোঝাবুঝির উত্তর তো আফতাব ভাই ওপরেই দিয়েছেন। ধন্যবাদ। — তানভির • ০৫:৩২, ২৩ সেপ্টেম্বর ২০১৯ (ইউটিসি)   নেহাল ভাই, প্রশ্ন করে ফেলেন। আর আমার জানামতে, বাংলা উইকিতে ক্যানভাসিং এর মত কাজ কৌশলে কিংবা বন্ধুসুলভতার আড়ালে-অজান্তে-আবছায়-অবচেতনে ইচ্ছায় অনিচ্ছায় কমবেশি চলে। আমরা অনেকেই তা প্রকাশ করি না, অথবা ঘুরিয়ে পেচিয়ে করি, অথবা সীমিতভাবে করার চেষ্টা করি। আর উনি কি এমন অপরাধ করেছেন যে সেটা এত জট পাকানো হচ্ছে। প্রায়ই দেখেছি পরিস্থিতির স্বার্থে নীতিমালাকে মনের সুখে প্যাচ মেরে অনেকে সবার মন জয় করে ফেলেছে। তারা ধরা খাওয়ার পর অনেকেই বিবেকহীন আত্মাভিমানের কারণে অপরাধ স্বীকার করতে চায় না, আর তখন সবাই জাত গেলো জাত গেলো বলে ইজ্জত বাঁচায়, সরাসরি বলি, আমি হাসিব ভাইয়ের কথা বলছি। আর এখন একজন তার ভুল স্বীকার করে ক্ষমা চেয়েও অপমানিত ও প্রত্যাখ্যাত হচ্ছে। আমি উইকিকে সত্যিকারের খাটি "বুদ্ধিজীবী" বলতে যেটা বুঝায় সেটাই ভাবি। তবে এসব দেখলে আমার মনের ভেতর "আঁতেল" শব্দটা চলে আসে। ভাল্লাগলো না। খেলবো না। কাট্টি সবার সাথে। আর এ কথা অনস্বীকার্য,।মাসুম ভাই খুবই সিলি টাইপ ছেলেমানুষি করে আবেগ প্রকাশে, তাই বলে তার উদ্দেশ্য দেখে কখনোই আমি তাকে নীতিভ্রষ্ট পাই নি। আর নাহিদ ভাই আর মাসুম ভাইর আলোচনা যখন এতই গুরুত্বপূর্ণ হয়ে গেছে, তখন এটা দুজনেই যদি সম্মতিক্রমে সবার সামনে অবিকলভাবে সেটা তুলে ধরে তবে এখানে আগ্রহী অংশগ্রহণকারী সকল ব্যক্তির এ সম্পর্কিত আরও নির্মল বিচার বিবেচনার জন্য তা সহায়ক হবে বলে আমার বিশ্বাস। আর আমার মতে, এই প্রশাসকত্বের আবেদনের সম্পূর্ণ আলোচনাটা ভবিষ্যতে সবার জন্য অন্যতম শিক্ষনীয় আবশ্যক মানের একটি পাঠ্যক্রম হবে বলে মনে করছি।  আর ইংরেজি উইকিতে ফ্লায়ার২২রিবর্ন নামক এই ব্যবহারকারী একবার সর্বসম্মতিক্রমে অসীম মেয়াদে ব্লক হয়, পরে ব্লক মুক্তির আবেদন করে ব্লকমুক্ত হয়ে ২০০৯ সালে প্রশাসক হয়। এটা একটু যাচাই বাছাই করে নিরপেক্ষভাবে (আমাদের প্রত্যেকটা মানুষের পক্ষে খুব কঠিন ও কষ্টের কাজ এটা) ক্লিয়ার হোন সবাই। Lazy-restless (আলাপ) ১৫:৩০, ২৩ সেপ্টেম্বর ২০১৯ (ইউটিসি)  : একজন নিয়মিত ও দীর্ঘদিনের ব্যবহারকারী নিজের উপর পূর্ণাঙ্গ আস্থা ও আত্মবিশ্বাস বজায় রেখেই প্রশাসক আবেদনের ন্যায় অতিরিক্ত দায়িত্ব নিতে আগ্রহী হন। লক্ষ্যণীয় যে আবেদন শব্দটি লিখেছি, কিন্তু পদ শব্দটির প্রয়োগ ঘটাইনি। স্বেচ্ছাশ্রমে গড়া উইকিতে স্বেচ্ছাসেবী সকল ব্যবহারকারীরই উচিৎ হবে তাঁকে স্বাগতঃ জানানো। বিতর্কের ঊর্ধ্বে কেউই নয়! তবে, আবেদনের পূর্বে অবশ্যই সজাগ থাকতে হবে যাতে বিতর্কের পরিবেশ সৃষ্টি না হয়! হলেও তা পাল্টা যুক্তি সহকারে খণ্ডন করতে হয়।  বেশ ভাগ্যবান ছোটভাই মুসা, যে ইতোমধ্যে ১৭জন ব্যবহারকারীর সমর্থনের বিপরীতে ১০জনের বিরোধিতা পেয়েছেন। অবশ্যই তা বেশ ইতিবাচক দিক। অথচ, স্বীয় ১ম আবেদনে কোন সাড়াই পড়েনি। আর, বর্তমান আবেদনের পূর্বের আবেদনটিতেও মতামতের প্রতিফলন ঘটেছে মাত্র ছয়জনের। যদি নির্দিষ্ট সময়ের মধ্যে আপত্তি থেকে তিনি মুক্তি পান, তাহলে পুণরায় সমর্থন ব্যক্ত করতে কুণ্ঠাবোধ করবো না। এছাড়াও, এ ধরনের অভিযোগ নিয়ে আবেদন করাটা কতটুকু যুক্তিগত ও নিশ্চিত সিদ্ধান্তে উপনীত করতে কতটুকু সহায়ক তা বর্তমান আবেদন পর্যালোচনা করলেই টের পাওয়া যায়। এ বিষয়টিই মূলতঃ আবেদনের বিরোধিতা করতে গুরুত্বপূর্ণ ভূমিকা পালন করেছে।সময় বৃদ্ধির প্রস্তাবটি অর্থহীন; কেননা, প্রায় সকল নিয়মিত ব্যবহারকারীই তাঁদের সুচিন্তিত মতামত ও স্বচ্ছ দৃষ্টিভঙ্গীর প্রতিফলন ঘটিয়েছেন ও ঘটাচ্ছেন। এছাড়াও, কবে নাগাদ তিনি এ অভিযোগ থেকে মুক্তির স্বাদ লাভ করবেন তাতো কারোরই জানা নেই বা অনির্দিষ্ট যাত্রা বলা চলে। এ প্রস্তাবের বিপক্ষে অবস্থান করছি ও আপত্তি জানাচ্ছি।   এবার আসি প্রচারণা কিংবা তদবিরের বিষয়ে যা উইকিতে প্রয়োজন পড়ে না। এটি সম্পূর্ণভাবেই নীতিমালা বিরোধী ও আবেদনকারীর দূর্বলতা বহিঃপ্রকাশ ঘটায় বলেই জানি। এছাড়াও আইন ও নির্বাচনবিষয়ক শব্দ ব্যবহারের বিষয়ে সচেতনতা অবলম্বনসহ বর্জন করা উচিত বলে মনে করছি। প্রচলিত নির্বাচনে (এমপি, ইউপি) একবার ভোট দেবার পর পুণরায় উল্টোপথে যাবার সুযোগ নেই। সময়সীমা একদিন ও নির্দিষ্ট ঘন্টা, ভোটার তালিকা প্রকাশ, ভোটকালীন জবাবদিহিতার ব্যবস্থা নেই যা উইকির সাথে একেবারেই ব্যতিক্রম! সম্প্রদায়ের প্রণীত নীতিমালার প্রয়োগই এখানে বিরাজমান। প্রচলিত নির্বাচনের সাথে প্রশাসকের আবেদনে সমর্থন, বিরোধিতা ও নিরপেক্ষতাকে একইভাবে মূল্যায়ণ করা উচিৎ কার্য হবে না। এখানে, ব্যবহারকারী প্রশাসক কিংবা ব্যুরোক্র্যাট হিসেবে অতিরিক্ত দায়িত্ব পালনে সুগভীর আগ্রহ নিয়ে আবেদন করেন মাত্র।  বিজ্ঞ ব্যবহারকারী তাঁর স্বপক্ষে মতামত সমর্থন/বিরোধিতা/নিরপেক্ষতার মাধ্যমে প্রকাশ করেন। এরজন্যে কিন্তু তিনি ব্যাখ্যা প্রদান করতে বাধ্য নন। নিজস্ব অভিব্যক্তি প্রকাশ করা না করা একান্তই তাঁর ব্যক্তিগত বিষয় বলে মনে করি। ধরুন, কেউ সমর্থন করলো! তাহলে তিনি কিন্তু বাধ্য নন কেন তাকে সমর্থন করলেন যা অত্র আবেদনেই উপরের অংশে একজন ব্যবহারকারী করেছেন। আবার, বিরোধিতা করেও কিন্তু পরবর্তীতে সমর্থনের দিকে যাবার জন্যে নির্দিষ্ট সময়ের মধ্যে মতামত পেশ করতে হবে! তবে, ঐ বক্তব্য মুছে ফেলে নয়। মন্তব্য অংশে কেটে কারণ দর্শাতে হয়! আন্তরিকভাবে বিশ্বাস করি যে, বিরোধিতার স্বার্থে বিরোধিতা করাটা অনেকাংশে আত্মঘাতিপূর্ণ ও বাংলা উইকির বিকাশে অন্তরায় হয়ে দাঁড়াবে।  আলোচিত এ আবেদনে সকলের স্বতঃস্ফূর্ত অংশগ্রহণ সত্যিকার অর্থেই প্রশংসার দাবীদার তা সন্দেহাতীত। এ আবেদন বাংলা উইকিপিডিয়ার একটি উল্লেখযোগ্য অর্জন ও মাইলফলক হয়ে থাকবে তা অকপটে বলা যায়। তবে, এর সারাংশ থেকে ভালো-মন্দ দিকগুলো প্রতিবেদন আকারে উপ-পাতা সৃষ্টি করে উদীয়মান উইকিকে আরও শক্ত উইকির দিকে নিয়ে যাবার এখনই উপযুক্ত সময়! তা নাহলে ভবিষ্যতে আরও বিরাট ধরনের সমস্যার উদ্ভব ঘটাতে পারে। মতামত প্রতিফলনের ক্ষেত্রে আবেদনকারীসহ অন্যান্য ব্যবহারকারীর করণীয় ও কি করণীয় নয় - এ সম্পর্কীয় উপ-পাতা খোলা রাখার প্রস্তাবনা করছি। আর, এখানে কখনোবা কথিত বিদেশী উইকি, কখনোবা বৈশ্বিক উইকি আবার কখনোবা বাংলা উইকির নিজস্ব নীতিমালার কথা বলা হয়। উক্ত বিষয়গুলোও ঐ উপ-পাতায় খোলাসাকারে উদাহরণসহ লিপিবদ্ধ করা যেতে পারে।  আশিক ভাইয়ের জ্ঞাতার্থে - আপনার ৬নং প্রশ্নের সংশোধনী হচ্ছে [স্বেচ্ছায় পদত্যাগী সাবেক প্রশাসক বোধিসত্ত্ব …]; এখন তিনি প্রশাসক নন। কৃতজ্ঞচিত্তে জানাই যে, সর্বোচ্চ সংখ্যক নিবন্ধে রচনা কিংবা সম্পাদনার বিষয়টি উল্লেখ করার। তবে, এর সাথে বোধহয় অত্র আবেদনে সাড়া দেয়া বা না দেয়ার তেমন সম্পর্ক নেই'''! দ্রষ্টব্য: দীর্ঘ বক্তব্যগুলো একান্তই নিজস্ব বিষয় এবং ভুল-ত্রুটি মার্জনীয়। - Suvray (আলাপ) ১২:৪৮, ২৪ সেপ্টেম্বর ২০১৯ (ইউটিসি)   বাংলা উইকিপিডিয়ার ইতিহাসে একটি মাইল ফলক হয়ে থাকবে এই আবেদন; বিশেষতঃ আবেদনে আবেদন নিষ্পত্তিকারী (বিচারক) ব্যক্তিও সরাসরি পক্ষাবলম্বন করা (ব্যুরোক্র্যাট - বিরোধিতা), সাধারণ সদস্যরা একে অন্যকে ভোট দান হতে বিরত রাখতে সরাসরি নির্দেশ প্রদান করা (লিংক), আবেদন করার পরবর্তীতে নীতিমালায় বিভিন্ন বিষয়াদী যুক্ত করা (তদবির), অতীতের রেকর্ডের ভিত্তিতে তত্‌কালে না-জানানো সত্ত্বেও পরবর্তীতে সেটির ভিত্তিতে বিরোধীতা ও সিদ্ধান্ত গ্রহণ (অভিযোগ ও তার সিদ্ধান্ত) ইত্তোকার বিষয়াবলী এই একটি আবেদনে যুক্ত হওয়ায় এর বিশেষত্ব অসামান্য হয়েছে। বাংলা উইকিপিডিয়া যেই বন্ধুত্বপূর্ণ সম্পর্কের আধার ছিলো তাতে হয়তো এর মাধ্যমে কিছুটা চিরও ধরেছে বলে ধারণা করি এবং আবেগের কাছে যুক্তির পরাজয়ও ঘটেছে বলা চলে। বিধিবদ্ধ আইনি দৃষ্টিকোণে অভিযোগ থেকে অপরাধী খালাস পেলে বা সাজার মেয়াদান্তে সকল স্বাভাবিক কার্যক্রম করতে বা স্বপদে কেবল বহালই নয় উচ্চপদে অসীন হওয়া সম্ভব হলেও বাংলা উইকিপিডিয়ার ক্ষেত্রে তার ব্যত্যয় ঘটানোর প্রয়াসও চোখে পড়ার মতো; ঠিক যেভাবে দৃষ্টি কেড়েছে আইনি / যৌক্তিক প্রশ্ন বা মন্তব্যের উত্তর দানে কারো কারো অনীহার পাশাপাশি উত্তর দান করা বাধ্যতামূলক নয় ধরণের সিদ্ধান্তও!  প্রশাসকত্বের আবেদনের এই আলোচনায় ফলাফল যাই হোক - আশা করবো ভবিষ্যতে আর কোনো প্রশাসকত্বের আবেদনের পূর্বেই যথাশিঘ্রই যেনো প্রতিটি সম্ভাব্য বিষয়কে সামনে এনে সম্প্রদায়ের আলোচনার প্রেক্ষিতে নতুন করে নীতিমালা প্রনয়ন করা হয় এবং সেখান এই বিষয় তিনটি সুস্পষ্ট করে বলা থাকে - কী কী পূর্ব আচরণ / কর্মকান্ডের জন্যে কাউকে প্রশাসক হিসাবে গ্রহণ করা হবে না; আবেদনের জন্য ঠিক কোন নীতিমালা অনুসরণ করতে হবে (বাংলা / ইংরেজি বা অন্য কোনো বিশেষ কিছু) ও আবেদন চলাকালীন কেবল বাংলা উইকিপিডিয়ায় তার কর্মকান্ডই বিবেচিত হবে নাকি অন্যান্য ক্ষেত্রেরগুলোও (অন-লাইন / অফ-লাইন এবং ভিন্ন ভাষা ও ভিন্ন প্রজেক্টে কৃত কার্যসমূহ) বিবেচিত হবে। - ধন্যবাদান্তেঃ Ashiq Shawon (আলাপ) ২১:০৯, ২৪ সেপ্টেম্বর ২০১৯ (ইউটিসি)  আশিক শাওন ভাই, একজন পুরোনো উইকিপিডিয়ান ও প্রশাসক হিসেবে আপনার এই মন্তব্য পড়ে আমি হতাশ।  আপনি যেগুলো বললেন -- একজন ব্যুরোক্র‍্যাট কি ভোট দিতে পারেন না? এটি কি অন্যায় বা অবিচার? এটা কি নিরপেক্ষতার লংঘন? আপনি আমার সম্পাদনা বা ডিসিশন মেকিং আজকে থেকে দেখছেন না, আপনার কি ধারণা যে আমি বিরোধীতা বা সমর্থন হিসেবে ভোট দিলে ব্যুরোক্র্যাট হিসেবে নিরপেক্ষ সিদ্ধান্ত নিতে অসমর্থ? নাজমুস সাকিব ভাই তুলনামূলকভাবে একজন কম অভিজ্ঞ ব্যবহারকারী, তাই তার এই বার্তা যা ঠিক ছিলো না এবং যা শেষ পর্যন্ত আমলেও নেয়া হয়নি, তার এই ইনসিডেন্ট সামনে এনে পুরো সম্প্রদায়কে বা এর একটি অংশকে মাসুম ভাইয়ের বিপক্ষে টাইপের মতো একটি আবহ তৈরির মতো কাজ করছেন বলে আমার মনে হয়েছে। এটি কি আদৌ ঠিক? ক্যানভাসিং নিয়ে অনেক কথা হয়েছে তাই বিষয়টি সবার সামনে আনতে আফতাব ভাই উইকির একটি পারা শুরু করেছেন, এটা কি মাসুম ভাইয়ের আবেদনকে টার্গেট করবেন কেনো উনি? একজন ব্যবহারকারী যদি ২০১৫ সালের আলোচনা কেন্দ্র করে তার সিদ্ধান্ত জানান তবে কি উইকির নিয়ম বা চর্চা অনুসারে সেটি বেঠিক কিছু? বিচারালয়, আইনি সিদ্ধান্ত টাইপের শব্দ ব্যবহার করে আপনি যে বিশালতা প্রদানের চেষ্টা করেছেন, এটা তো আসলেই সেরকম ব্যাপার-ই না। উত্তরদান বাধ্যতামূলক না ধরনের সিদ্ধান্ত নিয়ে প্রশ্ন তুলে আপনি নিজের উইকি জ্ঞান নিয়ে প্রশ্ন তুললেন যে ভাই। আমি এ উইকি ছাড়াও একাধিক বড়ো উইকিতে প্রশাসক, ব্যুরোক্র্যাট হিসেবে কাজ করেছি। স্টুয়ার্ড হয়েছি। এসব যায়গায় আমাকে সম্পূর্ণ ভিন্ন মানুষের সাথে কাজ করে, তাদের বিশ্বাস নিয়ে আসতে হয়েছে। এসকল নির্বাচনের কোথাও সমর্থন/বিরোধিতা/নিরপেক্ষতার ব্যাখ্যা দিতেই হবে তা কেউ বলেনি, নিয়মও ছিলো না, এখনো নেই। এমনকী প্রশ্নের উওরের ক্ষেত্রেও। হ্যাঁ, সবাই উত্তর দেন বা যুক্তি দেন এই ভেবে যে না দেওয়াটা তাদের সিদ্ধান্তের দুর্বলতা প্রকাশ করবে এই ভেবে। একটা ব্যাপার জানাই, আমাত প্রশাকত্বের আবেদনে সুব্রতদা বিরোধিতা করেছিলেন যা ছিলো আমার ঐ আবেদনের একমাত্র বিরোধিতা। আমি সেটাকে নেতিবাচকভাবে কিন্তু নেইনি, বরং তার বিশ্বাস ও আস্থা আমি অর্জন করেছিলাম। কয়েক বছর পর ব্যুরোক্র্যাট হওয়ার আবেদনে কিন্তু ঠিক-ই উনি আমাকে সমর্থন দিয়েছিলেন।  আমরা কেউ মাসুম ভাইয়ের শত্রু না। আমার তো প্রশ্নই আসে না, কারণ আমার সাথে ওনার উইকির বাইরে কোনো ইন্টারেকশন হয়নি। এই আবেদন মাসুম ভাইয়ের জন্য বড়ো কিছু (আমার ক্ষেত্রে হলেও তাই হতো) কিন্তু আপনি এভাবে মন্তব্য করে আমার মতে পুরো সম্প্রদায়-ই অন্যায়মূলকভাবে তার বিপক্ষে টাইপের একটা চিত্র দিলেন বলে আমার মনে হয়েছে। আমি হতাশ ভাই, ভীষণ হতাশ। — তানভির • ০৩:৩৯, ২৫ সেপ্টেম্বর ২০১৯ (ইউটিসি)  প্রিয় তানভির, আপনি আঘাত পেয়ে থাকলে আমি সত্যি দুঃখিত; উপরের মন্তব্যেও এই প্রসঙ্গে বলেছি যে, বাংলা উইকিপিডিয়া বন্ধুত্বপূর্ণ সম্পর্কের আধার ও কোনো ক্রমেই তা নিঃশেষ হোক তেমনটি আমি চাই না এবং সেটি চাই না বলেই উপরে বেশ কয়েকটি স্থানে, এমনকি আমার প্রথম মন্তব্যটিতেও সুযোগ থাকার পরও পুনরায় সেই প্রসঙ্গে ফিরে গিয়ে কোনোরূপ তিক্ততার বা ভুল বুঝাবুঝির সৃষ্টি হোক তেমন কিছু করিনি। তাহলে এই মন্তব্যের কারণ কী তা জানতে চাইলে বলবো - এটির পুরোটিই আমার পর্যবেক্ষণ; যা দেখেছি বা বুঝতে পেরেছি সেটিকে সংক্ষেপে বলার চেষ্টা করেছি।  যেহেতু আপনি আপনার ভোট দানের প্রসঙ্গটি এনেছেন এবং আঘাত পেয়েছেন সেহেতু এই বিষয়টিতেই কেবল একটু বলি - একজন ব্যুরোক্র‍্যাট কেন, প্রত্যেকেই ভোট দিতে পারেন এবং তিনি তার অবস্থান ও মতামত ব্যক্ত করে বা না করেও সিদ্ধান্ত জানাতে পারেন, অতি অবশ্যই পারেন। কিন্তু, সাধারণ চর্চা হচ্ছে, এ ধরণের পদ বা পদবী (উইকির ক্ষেত্রে আমরা অধিকার'' বলবো) ধারী কারো মতামতটি সর্বশেষে বা শেষ বেলায় দেয়া (যদি একান্তই দিতে হয়); কারণ প্রকাশ্যে তাদের মতামত প্রদান সাধারণ্যে কিছুটা হলেও প্রভাব বিস্তার করে। এবং সাধারণ চর্চাটি এটিও যে, যদি ভোটটি অপ্রকাশ্য হয় তাহলে তা যেকোনো সময়ই দেয়া যায় এবং সেক্ষেত্রে তারা সাধারণতঃ প্রথমেই দিয়ে থাকেন অবশিষ্ট সকলকে উত্‌সাহীত করার জন্যে।  আশা করি বুঝাতে পেরেছি; না পারলে সে ব্যর্থতার দায়টুকুও মাথা পেতে নিলাম - আমাকে উদ্দেশ্য করে বলা আপনার অবশিষ্ট অনুযোগের মতোই। আমার এই সর্বশেষ মন্তব্যটির উদ্দেশ্য ছিলো - প্রশাসকত্বের নীতিমালাটি পুনরায় বিভিন্ন দৃষ্টিকোণ ও যথাসম্ভব নিখুতভাবে যেন তৈরি হয় সে বিষয়ে তাগাদা দেয়ার জন্য কতিপয় বিষয়ে আলোকপাত করা। কেউ তাতে কষ্ট পেয়ে থাকলে ব্যক্তিগতভাবে পুনরায় ক্ষমা প্রার্থী। দিনে শেষে আমরা সবাই যেন সকলের সকল ভুলক্রুটি এড়িয়ে গিয়ে বন্ধুত্বপূর্ণ পরিবেশটি বজায় রাখতে সমর্থ হই সেই কামনায় - Ashiq Shawon (আলাপ) ০৪:৫২, ২৫ সেপ্টেম্বর ২০১৯ (ইউটিসি)   আচ্ছা উইকিপিডিয়া নামস্থানে সম্পাদনা কত থাকতে হয়? ইন্তেখাব ভাইয়ের আগে উইকিপিডিয়া নামস্থানে মাত্র ৬৬ সম্পাদনা দিয়ে তিনি প্রশাসক হয়েছিলেন সেখানে মাসুম ভাইয়ের ২২৫ সম্পাদনা তো কোন সমস্যা দেখি না। এ পর্যন্ত যারা প্রশাসক হয়েছেন তাদের প্রশাসক হওয়ার সময় উইকিপিডিয়া নাম স্থানের সম্পাদনার সংখ্যা গুলো দয়া করে একটু উল্লেখ করলে ভালো হয়। মেরাজ ভাইয়ের টা দেখলাম ১০৪৭। মাসুম আল হাসান রকি ভাইয়ের বর্তমান ৬৪৬। নাহিদ সুলতান ভাই আপনার সে সময় কত ছিল? বোধিসত্ত্ব দার টা? জয়ন্ত দার? সুব্রত দার? Lazy-restless (আলাপ) ০৪:০৮, ২৬ সেপ্টেম্বর ২০১৯ (ইউটিসি)  , সুধী আপনার কাছে আমার একটি প্রশ্ন আছে, আচ্ছা আপনার মতে, একজন প্রশাসকের কি কাজ বা বাংলা উইকিতে ভূমিকা থাকে বা থাকতে পারে বলে মনে হয়? আর আমাদের সবার কাছেই ধারণা যে, একজন প্রশাসক মানেই বিশাল কিছু বনে যাওয়া। আদতে তা নয়, ইংরেজি উইকিতে প্রশাসক বলতে ঝাড়ুদার বোঝায়, যা বাংলা বা অন্যান্য উইকিতেও প্রযোজ্য। প্রশাসকত্ব একটি বাড়তি সরঞ্জাম (টুল) যার দ্বারা উইকিতে ঝাড়ু দেয়া হয়, (মানে ঝাড়ু দিয়ে যেমন ময়লা পরিস্কার করে তেমনি উইকিতে নীতিমালা বিরোধী থেকে শুরু করে নিবন্ধের পেছনের কাজগুলো করা হয়)। আর এসব কাজের প্রতি আগ্রহ বা এই কাজের জানার পরিধির জন্য উইকিপিডিয়া নামস্থানে সম্পাদনা কথা বারবার চলে আসে। একটি উদাহরণ দিলে আরো পরিস্কার হবে, আমরা প্রায়ই নিবন্ধ অপসারণ প্রস্তাবনায় আলোচনা করি, সেখানে একজন সম্পাদকের মতামত / যুক্তি-তর্কের মাঝেই আপনার নীতিমালা, উইকির সাধারণ পরিবেশ, সম্প্রদায়ের প্রতি আপনার মনোভাব ফুটে উঠে। এসব আলোচনায় নিয়মিত হওয়া, নতুন নিবন্ধ টহল দেয়া, ট্যাগযুক্ত নিবন্ধ পর্যালোচনা করা একজন অভিজ্ঞ উইকিপিডিয়ানের লক্ষণ। অনেক কথাই বললাম, আর সবচেয়ে গুরুত্বপূর্ণ বিষ্য হচ্ছে, একজন প্রশাসক তার মন মর্জি অনুসারে যা খুশি তাই করতে পারে না, তার জবাবদিহিতা আছে সম্প্রদায়ের কাছে। ধন্যবাদ। -মেরাজ (আলাপ) ০৪:৫০, ২৬ সেপ্টেম্বর ২০১৯ (ইউটিসি)